ส่วนที่ 1

การประกอบธุรกิจ

  ส่วนที่ 1

  การประกอบธุรกิจ

1.  นโยบายและภาพรวมการประกอบธุรกิจ0

ในปี 2552 บริษัทหลักทรัพย์ ซีมิโก้ จำกัด (มหาชน) (“บริษัท”)
มีการปรับโครงสร้างการดำเนินธุรกิจครั้งสำคัญโดยการเข้าร่วมเป็นพันธมิตรทางธุรกิจกับธนาคารกรุงไทย
จำกัด (มหาชน) (“ธนาคาร”) ในการพัฒนาธุรกิจหลักทรัพย์ร่วมกันภายใต้บริษัทหลักทรัพย์
เคทีซีมิโก้ จำกัด (“เคทีซีมิโก้”) โดยบริษัทได้เข้าซื้อหุ้นใน เคทีซีมิโก้ จากกลุ่มผู้ถือหุ้นเดิม
ตั้งแต่เดือนกันยายน 2551 ในสัดส่วนร้อยละ 48.81 ของทุนจดทะเบียนและชำระแล้ว 864
ล้านบาท ต่อมาในเดือนพฤษภาคม 2552 บริษัทได้โอนสินทรัพย์
รวมถึงสินทรัพย์หลักที่ใช้ในการดำเนินกิจการและบุคลากร
บัญชีลูกหนี้ธุรกิจหลักทรัพย์ประเภทบัญชีเครดิตบาลานซ์ให้แก่ เคทีซีมิโก้ ซึ่งเป็นบริษัทร่วมของบริษัท
และบริษัทได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว ตั้งแต่วันที่
1 พฤษภาคม 2552 จนถึงวันที่ 31 ธันวาคม 2554
ตามหนังสืออนุมัติของสำนักงานคณะกรรมการกำกับหลักทรัพย์และตลาดหลักทรัพย์ที่
กลต.ธ.701/2552
ทั้งนี้บริษัทได้รับอนุญาตให้ขยายเวลาหยุดประกอบธุรกิจหลักทรัพย์และธุรกิจสัญญาซื้อขายล่วงหน้าไปจนถึงวันที่
30 เมษายน 2556
ต่อมาบริษัทได้ยื่นขอรับความเห็นชอบระบบงานการประกอบธุรกิจหลักทรัพย์ประเภทการเป็นที่ปรึกษาการลงทุนตามใบอนุญาตประกอบธุรกิจหลักทรัพย์ที่บริษัทได้รับอยู่แล้วต่อสำนักงานคณะกรรมการกำกับหลักทรัพย์และตลาดหลักทรัพย์
และตลาดหลักทรัพย์แห่งประเทศไทย
โดยบริษัทได้รับอนุญาตให้ประกอบธุรกิจหลักทรัพย์ประเภทการเป็นที่ปรึกษาการลงทุน เริ่มตั้งแต่วันที่
2 พฤษภาคม 2556 เป็นต้นไป

ในปัจจุบันธุรกรรมส่วนใหญ่เป็นการประกอบธุรกิจเกี่ยวกับการลงทุน
โดยการประกอบธุรกิจหลักทรัพย์ทั้งในประเทศ และภูมิภาคอินโดจีน ดำเนินการภายใต้บริษัทในกลุ่ม
โดยสรุปดังนี้

-   ธุรกิจหลักทรัพย์ในประเทศเวียดนาม โดยถือหุ้นในบริษัทหลักทรัพย์ Thanh Cong
    Securities Joint Stock Company (TCSC) ร้อยละ 18.88 ของหุ้นที่ออกแล้วทั้งหมด

-   ธุรกิจหลักทรัพย์ใน สปป. ลาว ผ่านการลงทุนของเคทีซีมิโก้
    ร่วมกับธนาคารการค้าต่างประเทศลาว จัดตั้งบริษัทหลักทรัพย์ BCEL KRUNGTHAI
    (BCEL-KT) (เคทีซีมิโก้ถือหุ้นร้อยละ 30)

-   ธุรกิจจัดการกองทุน ภายใต้การบริหารงานโดยบริษัทหลักทรัพย์จัดการกองทุนโซลาริส จำกัด
    บริษัทย่อย โดยถือหุ้นในสัดส่วนร้อยละ 78.33 ณ วันที่ 31 ธันวาคม 2556

ภาพรวมการประกอบธุรกิจของกลุ่มบริษัท

ภาพรวมการประกอบธุรกิจของบริษัท บริษัทย่อย และบริษัทร่วมแบ่งออกเป็น 3 ประเภทธุรกิจ ได้แก่

1)  ธุรกิจลงทุน โดย บริษัทหลักทรัพย์ซีมิโก้ จำกัด (มหาชน)

2)  ธุรกิจหลักทรัพย์ โดยบริษัทหลักทรัพย์ เคทีซีมิโก้ จำกัด, BCEL KRUNGTHAI Securities
    Company Limited (BECL-KT) และ Thanh Cong Securities Joint Stock
    Company (TCSC)

3)  ธุรกิจจัดการกองทุน โดย บริษัทหลักทรัพย์จัดการกองทุน โซลาริส จำกัด

2.  ลักษณะการประกอบธุรกิจ

โครงสร้างรายได้ของบริษัท และบริษัทย่อย แยกตามแหล่งที่มา

[]

การประกอบธุรกิจของแต่ละสายผลิตภัณฑ์

1.  ลักษณะผลิตภัณฑ์หรือบริการ

  บริษัท บริษัทย่อย และบริษัทร่วม แบ่งการดำเนินธุรกิจออกเป็นกลุ่มหลักๆ ได้ดังนี้

1)  ธุรกิจลงทุน

  มุ่งเน้นลงทุนในธุรกิจโดยตรงทั้งในประเทศและแถบอินโดจีน เพื่อมุ่งหวังผลตอบแทนจากการลงทุน

2)  ธุรกิจหลักทรัพย์

  ให้บริการภายใต้ใบอนุญาตในการประกอบธุรกิจหลักทรัพย์ตามที่ได้รับอนุญาตจากกระทรวงการคลังและสำนักงานคณะกรรมการกำกับหลักทรัพย์และตลาดหลักทรัพย์
  ดำเนินการภายใต้ เคทีซีมิโก้ ตั้งแต่วันที่ 1 พฤษภาคม 2552 เป็นต้นมา
  โดยให้บริการในประเทศผ่านสำนักงานใหญ่และสาขาทั่วประเทศ ณ วันที่ 31 ธันวาคม 2556
  เคทีซีมิโก้ มีสำนักงานใหญ่ และสาขาจำนวน 19 แห่งได้แก่ สาขาในกรุงเทพมหานคร 8 แห่ง
  และสาขาในต่างจังหวัด 11 แห่ง

  เปิดให้บริการซื้อขายหลักทรัพย์ในตลาดหลักทรัพย์ สปป.ลาว
  ภายใต้การดำเนินการของบริษัทหลักทรัพย์ BCEL KRUNGTHAI (BCEL-KT)
  ซึ่งนับเป็นบริษัทหลักทรัพย์ 1ใน 2 รายแรกในสปป.ลาว
  โดยบริษัทหลักทรัพย์ดังกล่าวเป็นบริษัทร่วมลงทุนระหว่างเคทีซีมิโก้
  กับธนาคารการค้าต่างประเทศลาว (BCEL)

  เคทีซีมิโก้ มีเป้าหมายทางธุรกิจที่ชัดเจนที่จะเป็น “ประตูสู่อินโดจีน”
  โดยมีแผนเสนอบริการทางการเงินให้ครอบคลุมประเทศ เวียดนาม ลาว พม่า และกัมพูชา
  ซึ่งนับเป็นจุดแข็งของเคทีซีมิโก้
  ที่สามารถเจาะตลาดและสร้างความสัมพันธ์ที่ดีกับกลุ่มประเทศดังกล่าว
  ทำให้มีความเชี่ยวชาญในภูมิภาคนี้และมีเครือข่ายบริษัทหลักทรัพย์เกือบทุกประเทศ
  โดยบริษัทได้เริ่มบุกตลาดประเทศพม่า โดยเน้นการให้บริการด้านที่ปรึกษาทางการเงินเป็นหลัก

3)  ธุรกิจจัดการกองทุน

  ให้บริการจัดการกองทุนรวมและกองทุนส่วนบุคคลภายใต้บริษัทหลักทรัพย์จัดการกองทุน โซลาริส
  จำกัด ณ 31 ธันวาคม 2556 บริษัทหลักทรัพย์จัดการกองทุน โซลาริส จำกัด
  มีกองทุนรวมที่อยู่ภายใต้การบริหารจำนวน 45 กองทุน เป็นกองทุนตราสารหนี้ 11 กองทุน
  กองทุนรวมผสม 1 กองทุน กองทุนรวมที่ลงทุนในต่างประเทศ 1 กองทุน
  กองทุนรวมเพื่อการประหยัดภาษี 3 กองทุน และกองทุนส่วนบุคคลอีก 29 กองทุน
  โดยมีมูลค่าสินทรัพย์สุทธิรวมทั้งสิ้น 4,284 ล้านบาท

1.  ธุรกิจลงทุน

  ภายหลังจากที่บริษัทได้โอนธุรกิจหลักทรัพย์ไปยังเคทีซีมิโก้
  บริษัทเน้นการประกอบธุรกิจโดยการถือหุ้นในบริษัทอื่น ๆ และการลงทุนโดยตรง
  และมีแผนประกอบธุรกิจในด้านต่างๆ ดังต่อไปนี้

-   ขยายฐานการทำธุรกิจในประเทศเพื่อนบ้านเพื่อรองรับการไหลเวียนของเงินลงทุนที่เพิ่มขึ้นในกลุ่มประเทศอินโดจีน
    ทั้งในด้านการลงทุนและการขยายธุรกิจหลักทรัพย์ นอกเหนือจากการลงทุนในบริษัทหลักทรัพย์
    Thanh Cong Securities Joint Stock Company (TCSC) ในประเทศเวียดนาม
    เมื่อปี 2552 แล้ว ในเดือนธันวาคม 2553 บริษัทได้ขยายธุรกิจหลักทรัพย์ไปยัง สปป. ลาว
    ภายใต้การดำเนินการของบริษัทหลักทรัพย์ BCEL-KT ผ่านการลงทุนของ เคทีซีมิโก้
    สัดส่วนการลงทุนร้อยละ 30 (จำนวนหุ้นที่จดทะเบียน 1 ล้านหุ้น ราคาพาร์ 100,000 กีบ
    เรียกชำระขั้นต้นร้อยละ 30) มูลค่าเงินลงทุนเริ่มต้นประมาณ 33.93 ล้านบาท
    จากทุนชำระแล้ว 113.10 ล้านบาท ต่อมาในเดือนพฤศจิกายน 2554
    เคทีซีมิโก้ได้ชำระค่าหุ้นส่วนที่เหลืออีกร้อยละ 70 รวมเป็นเงินลงทุนทั้งสิ้น 115.52 ล้านบาท
    ซึ่งบริษัทหลักทรัพย์ BCEL-KT นับเป็นบริษัทหลักทรัพย์เพียง 1ใน 2 รายแรก
    ที่ให้บริการซื้อขายหลักทรัพย์ในตลาดหลักทรัพย์ สปป. ลาว

-   มุ่งเน้นในการเพิ่มศักยภาพของบริษัทหลักทรัพย์จัดการกองทุนโซลาริส จำกัด
    ให้สามารถแข่งขันและเป็นช่องทางในการระดมทุนในอนาคต ในเดือนกันยายน 2554
    บริษัทได้จำหน่ายเงินลงทุนในบริษัทหลักทรัพย์จัดการกองทุนโซลาริส จำกัด ร้อยละ 25
    ให้แก่บริษัท เอฟโวลูชั่น แคปปิตอล จำกัด (มหาชน)
    ซึ่งให้การสนับสนุนในการขยายช่องทางการจัดจำหน่ายให้หลากหลายขึ้น เช่น
    ขยายฐานลูกค้าไปยังกลุ่มลูกค้าประเภทสถาบัน เป็นต้น โดย ณ วันที่ 31 ธันวาคม 2556
    บริษัทถือหุ้นในบริษัทย่อยดังกล่าวร้อยละ 78.33 จากทุนชำระแล้ว 115.50 ล้านบาท

    1.  ธุรกิจหลักทรัพย์

ดำเนินการภายใต้ เคทีซีมิโก้ นับแต่การโอนธุรกิจเป็นต้นมา ซึ่งมีรายละเอียดการให้บริการดังนี้

-   นายหน้าซื้อขายหลักทรัพย์

  เคทีซีมิโก้
  ให้บริการด้านนายหน้าซื้อขายหลักทรัพย์ที่มีคุณภาพครอบคลุมทั้งนักลงทุนชาวไทยและนักลงทุนต่างประเทศ
  รวมทั้งนักลงทุนสถาบันและนักลงทุนรายย่อย
  ภายใต้ทีมงานด้านการตลาดและทีมงานวิเคราะห์หลักทรัพย์ที่มีประสบการณ์
  และพร้อมให้คำปรึกษาทางด้านการลงทุนแก่นักลงทุนทั้งทางด้านปัจจัยพื้นฐานและปัจจัยทางเทคนิค

  ประเภทบัญชีที่ให้บริการ ได้แก่

1.  บัญชีเงินสด ซึ่งประกอบด้วย ประเภท Cash Account และ Cash Balance Account

2.  บัญชีเงินให้กู้ยืมเพื่อซื้อขายหลักทรัพย์ (Credit Balance Account)

3.  บัญชี Internet Account เป็นบัญชีซื้อขายหลักทรัพย์ด้วยตนเองผ่านระบบ Internet
    ซึ่งได้พัฒนาด้วยระบบเทคโนโลยีที่ทันสมัยมาอย่างต่อเนื่อง

  ปัจจุบัน ได้มีการจัดเตรียมข้อมูลทางด้านหลักทรัพย์ต่าง ๆ
  เพื่อใช้เป็นข้อมูลประกอบการตัดสินใจของนักลงทุนบนเว็บไซต์ www.ktzmico.com
  ซึ่งลูกค้าสามารถเข้าถึงข้อมูลได้ตลอดเวลา เคทีซีมิโก้ ได้พัฒนาระบบการซื้อขายหลักทรัพย์แบบ
  Real time หลายโปรแกรมอย่างต่อเนื่องมาโดยตลอด เพื่อให้นักลงทุนได้เลือกใช้ เช่น Znet
  Xpress, Streaming, และ i2Trade เป็นต้น พร้อมกันนี้นักลงทุนยังสามารถเข้าถึงโปรแกรม
  Real time ต่างๆ ได้จากหลายช่องทาง ไม่ว่าจะเป็นเครื่องคอมพิวเตอร์ Notebook,
  Tablet และ Smartphone ทั้งระบบปฏิบัติการ IOS, Android และ JAVA Phone
  ตลอดจนมีโครงการพัฒนาฟังก์ชั่นการซื้อขายหลักทรัพย์บน Web Base ให้มีความหลากหลายขึ้น
  เพื่อเป็นเครื่องมือช่วยการวิเคราะห์ก่อนการตัดสินใจลงทุน เช่น Stock Simulation
  Program เป็นต้น

  สำหรับลูกค้าสถาบัน เคทีซีมิโก้ ได้เปิดให้บริการซื้อขายหลักทรัพย์ผ่านระบบ DMA (Direct
  Market Access)
  เพื่อเพิ่มช่องทางในการส่งคำสั่งซื้อขายและอำนวยความสะดวกให้แก่ลูกค้าประเภทสถาบัน

  เคทีซีมิโก้ ร่วมมือกับธนาคารกรุงไทย จำกัด (มหาชน) อย่างต่อเนื่อง
  เพื่อให้บริการซื้อขายหลักทรัพย์และสัญญาซื้อขายล่วงหน้าผ่านระบบออนไลน์ภายใต้โครงการ One
  for All ซึ่งจัดโดยตลาดหลักทรัพย์แห่งประเทศไทย
  ทำให้นักลงทุนที่เป็นลูกค้าของบริษัทและสมาชิก KTB Online
  สามารถเข้าใช้บริการการลงทุนแบบออนไลน์โดยวิธีการ Single Sign On ผ่านหน้าเว็บไซต์
  www.ktb.co.th ซึ่งเป็นการเพิ่มช่องทางการเข้าถึงการลงทุนได้สะดวกยิ่งขึ้น

  เคทีซีมิโก้ มีบริการให้เงินกู้ยืมเพื่อซื้อหลักทรัพย์ เพื่อเป็นการเพิ่มสภาพคล่องให้กับลูกค้า
  อีกทั้งเป็นการช่วยเพิ่มมูลค่าการซื้อขายของบริษัทเอง โดยในระหว่างปี 2556
  ยอดเงินให้กู้ยืมเพื่อซื้อหลักทรัพย์เพิ่มขึ้นอย่างต่อเนื่องจนแตะระดับ 4.3 พันล้านบาท และมาอยู่ที่
  2.9 พันล้านบาท ณ สิ้นปี 2556 โดยเคทีซีมิโก้
  ได้รับวงเงินกู้เพื่อสนับสนุนธุรกรรมดังกล่าวจากธนาคารกรุงไทย จำกัด (มหาชน)
  ซึ่งเป็นผู้ถือหุ้นรายใหญ่

  ทั้งนี้
  เคทีซีมิโก้มีการบริหารความเสี่ยงโดยพิจารณาอนุมัติวงเงินตามนโยบายการให้กู้ยืมเงินเพื่อซื้อหลักทรัพย์และตามระเบียบปฏิบัติ
  ซึ่งมีการควบคุมดูแลที่ดี โดยติดตามการซื้อขายหลักทรัพย์ของลูกค้าอย่างใกล้ชิด
  จำกัดสัดส่วนการลงทุนเพื่อป้องกันการให้กู้ยืมกระจุกตัว
  กำหนดอัตราการวางมาร์จิ้นที่เหมาะสมในแต่ละหลักทรัพย์
  กำหนดอัตราดอกเบี้ยพิเศษในกลุ่มหลักทรัพย์ที่ให้ความสนใจเป็นพิเศษ
  รวมทั้งในกรณีที่ลูกค้ามีการผิดนัดชำระราคา
  ฝ่ายปฏิบัติการหลักทรัพย์จะดำเนินการติดตามทวงถามให้ลูกค้าชำระเงินให้ครบถ้วน

ส่วนแบ่งตลาด

  []

  มูลค่าการซื้อขายหลักทรัพย์ของตลาดหลักทรัพย์ฯ ปี 2556 เท่ากับ 10,775,616 ล้านบาท โดย
  เคทีซีมิโก้ มีมูลค่าการซื้อขายหลักทรัพย์เท่ากับ 847,056 ล้านบาท คิดเป็นส่วนแบ่งตลาดร้อยละ
  3.93

มูลค่าและสัดส่วนกลุ่มลูกค้าที่มีมูลค่าซื้อขายหลักทรัพย์ผ่านเคทีซีมิโก้ สูงสุด 10 อันดับแรก เป็นดังนี้

[]

ลูกค้าเคทีซีมิโก้ โดยส่วนใหญ่เป็นลูกค้ารายย่อยในประเทศ ซึ่งซื้อขายหลักทรัพย์ด้วยบัญชีเงินสด
โดยมูลค่าการซื้อขายหลักทรัพย์แยกตามสัดส่วนลูกค้าแสดงดังตาราง

[]

นโยบายการรับลูกค้า

  เคทีซีมิโก้ กำหนดนโยบายในการรับลูกค้า โดยยึดหลัก “รู้จักลูกค้า
  และการตรวจสอบเพื่อทราบข้อเท็จจริงเกี่ยวกับลูกค้า”
  ต้องมีข้อมูลที่จำเป็นและเพียงพอต่อการพิจารณา ในเรื่องของวัตถุประสงค์การลงทุน
  ความรู้ความเข้าใจในเรื่องความเสี่ยงจากการลงทุน ประสบการณ์และประวัติการลงทุน
  การพิจารณากำหนดวงเงินซื้อขายจะพิจารณาจากข้อมูลทางการเงินของลูกค้าและความสามารถในการชำระหนี้
  เพื่อป้องกันและจำกัดความเสียหายที่อาจจะเกิดขึ้น
  โดยมีการกำหนดผู้มีอำนาจพิจารณาอนุมัติเปิดบัญชีตามความเสี่ยงของขนาดวงเงิน
  และมีนโยบายทบทวนวงเงินลูกค้าอย่างสม่ำเสมอเพื่อพิจารณาประวัติการซื้อขาย การชำระราคา
  และการเปลี่ยนแปลงข้อมูลของลูกค้าที่มีนัยสำคัญให้เป็นปัจจุบัน

-   ตัวแทนซื้อขายสัญญาซื้อขายล่วงหน้า

  เคทีซีมิโก้ เริ่มดำเนินธุรกิจตัวแทนซื้อขายสัญญาซื้อขายล่วงหน้า
  นับแต่การโอนธุรกิจในเดือนพฤษภาคม 2552 โดยเคทีซีมิโก้
  เสนอให้บริการซื้อขายตราสารอนุพันธ์ทุกประเภทที่เปิดทำการซื้อขายในตลาดตราสารอนุพันธ์
  ได้แก่ SET50 Index Futures, SET50 Index Options, Single Stock Futures,
  50 Baht Gold Futures , 10 Baht Gold Futures, Sector Index Futures,
  Interest Rate Futures, Silver Futures, Crude Oil Futures และ USD
  Futures

  ในปี 2556 เคทีซีมิโก้ มีจำนวนสัญญาซื้อขาย 1,779,260 สัญญา คิดเป็นส่วนแบ่งตลาดร้อยละ
  5.34 ของ จำนวนสัญญาที่ซื้อขายในตลาดสัญญาซื้อขายล่วงหน้า

  []

  หน่วยงาน “Derivatives Department”
  มีหน้าที่ดูแลหลักทรัพย์ประเภทตราสารอนุพันธ์โดยเฉพาะ โดยมีเป้าหมายเพื่อแนะนำนักลงทุน
  ลูกค้า พนักงาน หรือบุคคลทั่วไปที่มีความสนใจ ให้มีความรู้
  ความเข้าใจเกี่ยวกับการลงทุนและความเสี่ยงของตราสารอนุพันธ์ ตลอดจนเทคนิคต่าง ๆ
  ในการลงทุน โดยมีแผนการจัดอบรมสัมมนาอย่างต่อเนื่องทั้งในและนอกบริษัท
  และยังเข้าร่วมกิจกรรมการเผยแพร่ความรู้ต่าง ๆ
  ทางด้านตราสารอนุพันธ์กับตลาดสัญญาซื้อขายล่วงหน้า (TFEX) อย่างสม่ำเสมอ

-   การยืมและให้ยืมหลักทรัพย์

  ปัจจุบันธุรกรรมการยืมและให้ยืมหลักทรัพย์ (Securities Borrowing and Lending :
  SBL) มีการเติบโตและมีความต้องการมากขึ้นตามการพัฒนาของตลาดหลักทรัพย์
  เคทีซีมิโก้ได้พัฒนาธุรกรรม SBL
  เพื่อเพิ่มทางเลือกในการลงทุนและการป้องกันความเสี่ยงในภาวะที่ตลาดผันผวนได้เป็นอย่างดี
  โดยให้บริการในฐานะตัวการ (Principal) ในการยืมและให้ยืมหลักทรัพย์ที่อยู่ใน SET 100
  ครอบคลุมถึงลูกค้าทุกกลุ่ม ทั้งลูกค้าสถาบัน ลูกค้าบุคคลธรรมดา
  และลูกค้าที่มีถิ่นฐานอยู่นอกประเทศ (non resident) โดยนับตั้งแต่เริ่มให้บริการธุรกรรม SBL
  ตั้งแต่ปี 2552 เป็นต้นมาจนถึงปัจจุบัน เคทีซีมิโก้ สามารถรักษาระดับส่วนแบ่งการตลาดในระดับ
  TOP 5 มาโดยตลอด สำหรับในปี 2556
  เคทีซีมิโก้มีแผนขยายฐานลูกค้าไปยังกลุ่มลูกค้าของธนาคารกรุงไทยอย่างต่อเนื่อง
  เพื่อเพิ่มปริมาณการทำธุรกรรม SBL ให้มากขึ้น

-   ใบสำคัญแสดงสิทธิอนุพันธ์ (Derivative Warrants : DW)

  เคทีซีมิโก้ ได้เริ่มเสนอขายตราสารอนุพันธ์ประเภท Derivative Warrants
  เป็นครั้งแรกในเดือนธันวาคม 2553 และในปี 2556 เคทีซีมิโก้ ได้มีการออก Derivative
  Warrants ทั้งสิ้น 52 ตัว โดย ณ วันที่ 28 กุมภาพันธ์ 2557 เคทีซีมิโก้มี Derivative
  Warrants คงเหลือที่เสนอขาย 17 ตัว ดังนี้

  ----------------------------------------------------------------------------------------------
  ชื่อย่อ           จำนวนที่จดทะเบียน   หลักทรัพย์อ้างอิง   วันสุดท้ายของการซื้อขาย   ราคาใช้สิทธิ   อัตราการใช้สิทธิ
                 (หน่วย)                                               (บาท ต่อ 1   (จำนวน DW ต่อ 1
                                                                      หุ้น)         หุ้น)
  -------------- ---------------- -------------- -------------------- ----------- --------------
  BANP18C1405A   20,000,000       BANPU          2 พ.ค. 2557          18.696      9.83974

  ESSO18C1403A   40,000,000       ESSO           3 มี.ค. 2557          5.50        5.00

  IVL18C1403A    20,000,000       IVL            3 มี.ค. 2557          20.00       10.00

  TRUE18C1403A   20,000,000       TRUE           3 มี.ค. 2557          6.00        5.00

  AAV18C1406A    20,000,000       AAV            2 มิ.ย. 2557          5.20        3.20

  CPN18C1406A    20,000,000       CPN            2 มิ.ย. 2557          45.00       20.00

  HEMR18C1406A   20,000,000       HEMRAJ         2 มิ.ย. 2557          3.40        1.60

  JAS18C1406A    20,000,000       JAS            2 มิ.ย. 2557          8.00        4.00

  SPAL18C1406A   20,000,000       SPALI          3 มิ.ย. 2557          17.00       8.00

  STEC18C1406A   40,000,000       STEC           3 มิ.ย. 2557          22.00       12.50

  TMB18C1408A    20,000,000       TMB            4 ส.ค. 2557          2.70        1.60

  VGI18C1406A    20,000,000       VGI            3 มิ.ย. 2557          12.50       8.00

  AOT18C1407A    20,000,000       AOT            31 ก.ค. 2557         160.00      80.00

  BGH18C1407A    20,000,000       BGH            31 ก.ค. 2557         125.00      50.00

  CENT18C1407A   20,000,000       CENTEL         31 ก.ค. 2557         28.00       16.00

  SCB18C1407A    20,000,000       SCB            31 ก.ค. 2557         150.00      50.00

  TTA18C1407A    20,000,000       TTA            31 ก.ค. 2557         16.252      9.5598
  ----------------------------------------------------------------------------------------------

  นอกจากนี้
  เคทีซีมิโก้ได้รับแต่งตั้งจากตลาดสัญญาซื้อขายล่วงหน้าให้เป็นผู้ดูแลสภาพคล่องสำหรับโกล์ดฟิวเจอร์ส
  และ SET50 Options
  อีกทั้งมีแผนขยายธุรกิจตราสารอนุพันธ์ไปสู่ตราสารอนุพันธ์ที่มีความซับซ้อนยิ่งขึ้น เช่น
  Structured Products เป็นต้น

-   การลงทุนในหลักทรัพย์และค้าหลักทรัพย์

  เคทีซีมิโก้ มีการลงทุนในหลักทรัพย์และค้าหลักทรัพย์ (Proprietary Trading)
  เพื่อให้ผลตอบแทนแก่บริษัท โดยมีนโยบายการลงทุนที่ให้อัตราผลตอบแทนที่ดี ซึ่งเคทีซีมิโก้
  ได้กำหนดนโยบายการลงทุนดังกล่าวไว้อย่างชัดเจนและสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  ซึ่งครอบคลุมถึงนโยบายที่สำคัญ ๆ ได้แก่

-   นโยบายเกี่ยวกับอำนาจหน้าที่ความรับผิดชอบของผู้ที่เกี่ยวข้องในการดำเนินธุรกิจค้าหลักทรัพย์

-   นโยบายในการบริหารความเสี่ยง

-   นโยบายการป้องกันความขัดแย้งทางผลประโยชน์

-   นโยบายการกำกับดูแล

-   นโยบายการจัดสรรเงินลงทุนที่เหมาะสมในหลักทรัพย์แต่ละประเภท

-   นโยบายการกำหนดวัตถุประสงค์การลงทุน
    และการกำหนดเป้าหมายผลตอบแทนที่คาดหวังเทียบกับอัตราอ้างอิงที่เหมาะสม

  ในปี 2556 เงินลงทุนในหลักทรัพย์ของ เคทีซีมิโก้ แบ่งออกเป็น 2 ประเภทได้แก่

1)  เงินลงทุนในตราสารทุน ประกอบด้วยเงินลงทุนในหลักทรัพย์ในตลาดหลักทรัพย์ฯ
    เงินลงทุนในหน่วยลงทุนเพื่อสนับสนุนธุรกรรมหลักทรัพย์
    และเงินลงทุนในหลักทรัพย์เพื่อป้องกันความเสี่ยงจากการเสนอขายใบสำคัญแสดงสิทธิอนุพันธ์

2)  เงินลงทุนในตราสารหนี้ให้ผลตอบแทนในเกณฑ์ที่ดี เช่น การลงทุนในตราสารหนี้รัฐบาล
    และตราสารหนี้ภาคเอกชนที่มีอันดับความน่าเชื่อถือตั้งแต่ BBB ขึ้นไป เป็นต้น
    โดยอยู่ภายในระยะเวลาการลงทุนไม่เกิน 6 เดือน ตามที่ได้รับอนุมัติจากคณะกรรมการบริหาร

-   การจัดจำหน่ายหลักทรัพย์

เคทีซีมิโก้ เสนอบริการทางด้านที่ปรึกษาทางการเงินและการสนับสนุนการเสนอขายแบบครบวงจร
โดยมีนโยบายประกอบธุรกิจการจัดจำหน่ายหลักทรัพย์ทั้งในรูปแบบที่ต่อเนื่องจากการเป็นที่ปรึกษาทางการเงินและการเข้าร่วมกับสถาบันการเงิน
หรือบริษัทหลักทรัพย์อื่น ๆ ในการจัดจำหน่ายหลักทรัพย์ทุกประเภท เช่น พันธบัตรรัฐบาล
พันธบัตรรัฐวิสาหกิจ หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพและตราสารทางการเงินประเภทอื่น
ๆ เป็นต้น ซึ่งให้บริการจัดจำหน่ายทั้งในบทบาทของผู้จัดการการจัดจำหน่าย (Lead
Underwriter) ผู้จัดจำหน่ายและรับประกันการจำหน่าย (Underwriter)
หรือตัวแทนจำหน่ายหลักทรัพย์โดยไม่รับประกันการจำหน่าย (Selling Agent)

  ผลงานการจัดจำหน่ายและรับประกันการจัดจำหน่ายสรุปได้ดังนี้

  []

-   ที่ปรึกษาทางการเงิน

  เคทีซีมิโก้ ให้บริการด้านที่ปรึกษาทางการเงินอย่างครบวงจร
  ทั้งการระดมทุนด้วยตราสารทางการเงินประเภทต่าง ๆ
  การเสนอขายหลักทรัพย์แก่สาธารณชนเป็นครั้งแรก การเสนอขายให้แก่บุคคลโดยเฉพาะเจาะจง
  การออกหุ้นกู้แปลงสภาพ
  การเสนอขายหุ้นสามัญเพิ่มทุนและหุ้นกู้ให้แก่ผู้ถือหุ้นเดิมพร้อมใบสำคัญแสดงสิทธิ
  และการนำหุ้นสามัญเข้าจดทะเบียนในตลาดหลักทรัพย์ฯ การควบรวมกิจการและการเข้าซื้อกิจการ
  การประเมินมูลค่ากิจการ การหาแหล่งเงินกู้ การปรับโครงสร้างหนี้
  และการให้คำปรึกษาทางการเงินด้านต่าง ๆ

  เคทีซีมิโก้ได้เข้าเป็นสมาชิก M&A International Inc.
  ซึ่งประกอบด้วยสมาชิกที่ประกอบธุรกิจให้บริการที่ปรึกษาในการควบรวมกิจการ (Merger &
  Acquisition : M&A) กว่า 40 ประเทศทั่วโลก
  เพื่อขยายช่องทางการประกอบธุรกิจด้านที่ปรึกษา M&A ให้กว้างขวางยิ่งขึ้น
  โดยปัจจุบันเคทีซีมิโก้เป็นที่ปรึกษาทางการเงินให้แก่ผู้ต้องการซื้อ-ขายธุรกิจที่อยู่ในต่างประเทศหลายราย

  เคทีซีมิโก้ ได้ขยายฐานลูกค้าไปยังกลุ่มประเทศอินโดจีน ได้แก่ สปป. ลาว โดย เคทีซีมิโก้
  เป็นที่ปรึกษาทางการเงินของบริษัทขนาดใหญ่หลายบริษัทที่มีศักยภาพที่จะเข้าจดทะเบียนในตลาดหลักทรัพย์
  สปป.ลาว นอกจากนี้ ยังเป็นที่ปรึกษาทางการเงินให้แก่ บริษัทหลักทรัพย์ BCEL-KT (เคทีซีมิโก้
  ลงทุนร้อยละ 30) ซึ่งเป็นผู้เสนอขายหลักทรัพย์ EDL Generation
  ให้แก่ประชาชนและนำหลักทรัพย์ดังกล่าวเข้าจดทะเบียนในวันเปิดทำการซื้อขายวันแรกของตลาดหลักทรัพย์
  สปป. ลาวในปี 2553 นับเป็นความสำเร็จก้าวหนึ่งของการขยายธุรกิจไปยังภูมิภาคอินโดจีน

  นอกจากนี้ เคทีซีมิโก้ เริ่มบุกตลาดไปในประเทศพม่า
  โดยเน้นการให้บริการด้านการเป็นที่ปรึกษาทางการเงินโครงการลงทุนต่างๆ
  โดยมีแผนขยายการให้บริการให้ครอบคลุมประเทศในกลุ่มอินโดจีน ได้แก่ ลาว เวียดนาม พม่า
  และกัมพูชา

  สำหรับปี 2556 เคทีซีมิโก้ มีรายได้จากการให้บริการที่ปรึกษาทางการเงิน ดังนี้

  []

-   Wealth Advisor

  เคทีซีมิโก้
  ให้บริการที่ปรึกษาด้านการเงินและการลงทุนเพื่อรองรับความต้องการของลูกค้าในการบริหารความมั่งคั่งในรูปแบบต่างๆ
  โดยตอบสนองความต้องการเป็นการเฉพาะของลูกค้าแต่ละราย
  โดยจะแนะนำผลิตภัณฑ์ทางการเงินเพื่อให้สอดคล้องกับความต้องการของลูกค้าตามวัตถุประสงค์และเป้าหมายในการลงทุน
  ฐานะการเงิน ระดับผลตอบแทนที่คาดหวังภายใต้ความเสี่ยงที่ยอมรับได้ในลักษณะ One Stop
  Service เนื่องจากในปัจจุบันผลิตภัณฑ์ทางการเงินมีความหลากหลาย ไม่ว่าจะเป็นตราสารทุน
  ตราสารหนี้ ตราสารอนุพันธ์ รวมถึงการลงทุนในต่างประเทศ โดย เคทีซีมิโก้
  จะจัดสรรการลงทุนทั้งการลงทุนโดยตรงและการลงทุนผ่านกองทุนรวม ซึ่งในระยะที่ผ่านมา
  เคทีซีมิโก้
  เน้นการให้บริการเป็นตัวแทนซื้อขายหน่วยลงทุนรวมถึงได้รับอนุญาตให้เป็นตัวแทนซื้อขายหน่วยลงทุนแบบไม่เปิดเผยชื่อลูกค้า
  (Omnibus Account)
  โดยมีทีมงานนักวางแผนทางการเงินที่มีประสบการณ์ให้คำแนะนำในด้านการเงินและการลงทุนมากว่า
  16 ปี และเป็นตัวแทนขายกองทุนครอบคลุมบริษัทหลักทรัพย์จัดการกองทุนทั้งหมด 18 แห่ง โดย ณ
  วันที่ 31 ธันวาคม 2556 สินทรัพย์ภายใต้การจัดการที่เคทีซีมิโก้เป็นตัวแทนซื้อขายมีมูลค่าทั้งสิ้น
  3,431 ล้านบาท

  บริษัทยังคงเข้าร่วมเป็นผู้ร่วมค้าหน่วยลงทุน (Participating Dealer) ให้กับกองทุนเปิด
  ประเภท อีทีเอฟ กับ บริษัทหลักทรัพย์จัดการกองทุนกรุงไทย อย่างต่อเนื่อง

-   การจัดการกองทุนส่วนบุคคล

  ในเดือนกุมภาพันธ์ 2555 เคทีซีมิโก้
  ได้รับอนุมัติจากสำนักงานคณะกรรมการกำกับหลักทรัพย์และตลาดหลักทรัพย์ให้ดำเนินธุรกิจ
  Private Fund
  ซึ่งให้บริการจัดการทางการเงินและให้คำปรึกษาด้านบริหารจัดการทางการเงินและการลงทุนตามความต้องการของลูกค้า
  ด้วยความร่วมมือและสนับสนุนทางธุรกิจจากธนาคาร กรุงไทย จำกัด (มหาชน)
  ซึ่งเป็นผู้ถือหุ้นรายใหญ่ โดย ณ วันที่ 31 ธันวาคม 2556 มีสินทรัพย์ภายใต้การบริหาร 135
  ล้านบาท

-   การซื้อขายหลักทรัพย์ต่างประเทศ

  เคทีซีมิโก้ เริ่มให้บริการลูกค้าด้านการลงทุนในตลาดหลักทรัพย์ต่างประเทศ
  โดยมีวัตถุประสงค์เพื่อแสวงหาผลตอบแทนที่สูงกว่าการลงทุนในประเทศ
  และเพื่อกระจายความเสี่ยงที่เกิดจากการลงทุนในประเทศเพียงอย่างเดียว ซึ่งปัจจุบัน เคทีซีมิโก้
  มีระบบซื้อขายหลักทรัพย์ต่างประเทศที่ทันสมัย มีประสิทธิภาพ สะดวก และรวดเร็ว
  โดยให้บริการในตลาดหลักทรัพย์หลักๆของโลก เช่น สหรัฐอเมริกา ฮ่องกง สิงคโปร์
  ซึ่งในปีที่ผ่านมาได้รับการตอบรับจากลูกค้าที่สนใจลงทุนในตลาดหลักทรัพย์ สปป. ลาว เป็นอย่างดี

  นอกจากด้านระบบการซื้อขายที่มีประสิทธิภาพแล้ว ทางด้านการชำระราคาระหว่างประเทศ
  เคทีซีมิโก้
  ได้ทำธุรกรรมดังกล่าวผ่านตัวแทนต่างประเทศที่มีความมั่นคงและเชี่ยวชาญในด้านการชำระราคาระหว่างประเทศ
  ทั้งนี้เพื่อเพิ่มความเชื่อมั่นให้กับนักลงทุนในประสิทธิภาพการชำระราคา
  และความปลอดภัยในการลงทุนต่างประเทศ

-   การเป็นนายหน้าซื้อขายสินค้าเกษตรล่วงหน้า

  บริษัทได้รับใบอนุญาตประกอบธุรกิจนายหน้าซื้อขายสินค้าเกษตรล่วงหน้าจากคณะกรรมการกำกับการซื้อขายสินค้าเกษตรล่วงหน้า
  และ
  ได้รับอนุมัติให้เป็นนายหน้าซื้อขายสินค้าเกษตรล่วงหน้าจากตลาดสินค้าเกษตรล่วงหน้าแห่งประเทศไทย
  (AFET) ในปลายปี 2555
  ซึ่งปัจจุบันได้เปิดให้บริการซื้อขายสินค้าเกษตรล่วงหน้าตั้งแต่เดือนธันวาคม 2556 ที่ผ่านมา

  การตลาดและภาวะการแข่งขัน

  ภาพรวมตลาดหลักทรัพย์ปี 2556

  มูลค่าการซื้อขายหลักทรัพย์เฉลี่ยต่อวันปรับสูงขึ้นเป็นประวัติการณ์ในปี 2556
  ด้วยมูลค่าการซื้อขายเฉลี่ยต่อวันที่ 5.0 หมื่นล้านบาทจากปี 2555 ที่ 3.2 หมื่นล้านบาท
  หรือเติบโตร้อยละ 56 และเป็นการเพิ่มขึ้น 5 ปีติดต่อกันตั้งแต่ปี 2552
  จากภาวะเศรษฐกิจที่ฟื้นตัวจากวิกฤติเศรษฐกิจโลก
  โดยอัตราส่วนมูลค่าการซื้อขายรวมทั้งปีเทียบกับขนาดของมูลค่าตลาดรวม (Market
  Capitalization) ในปี 2556 เพิ่มขึ้นมาอยู่ที่ 0.97 เท่า จากในปี 2555 ที่ 0.79 เท่า
  อย่างไรก็ดี การเพิ่มขึ้นของมูลค่าการซื้อขายกระจุกตัวอยู่ในช่วงครึ่งปีแรก
  โดยในช่วงครึ่งปีแรกมีมูลค่าการซื้อขายเฉลี่ยต่อวันที่ 6.1
  หมื่นล้านบาทสูงกว่าในช่วงครึ่งปีหลังที่เฉลี่ยต่อวันที่ 3.9 หมื่นล้านบาท
  เนื่องจากในช่วงครึ่งปีหลังมีเงินทุนต่างประเทศไหลออกจากตลาดหุ้นไทยอย่างต่อเนื่อง
  ซึ่งเป็นผลจากเศรษฐกิจไทยชะลอตัวและปัญหาการเมืองในช่วงปลายปี ทำให้ดัชนีหุ้นไทยปรับลงมา
  -6.7% ปิดที่ 1,298.71 จุด โดยตลอดทั้งปี 2556 นักลงทุนต่างชาติขายสุทธิหุ้นไทยสูงถึง 1.94
  แสนล้านบาท

  สัดส่วนมูลค่าการซื้อขายรวมต่อมูลค่าตลาดรวมเฉลี่ย

+------+--------------+-----------------+---------------+------------+
|      | มูลค          | ม               | มูล            | อัต         |
|      | ่าตลาดรวมเฉลี่ย | ูลค่าการซื้อขายรวม/ | ค่าการซื้อขายรวม | ราการเติบโต |
|      |              | มูลค่าตลาดรวมเฉลี่ย |               |            |
|      | ( ล้านบาท)    | (เท่า)           | (ล้านบาท)      | (%)        |
+======+==============+=================+===============+============+
| 2548 | 4,736,078    | 0.86            | 4,067,181     | -20%       |
+------+--------------+-----------------+---------------+------------+
| 2549 | 5,208,712    | 0.76            | 3,983,676     | -2%        |
+------+--------------+-----------------+---------------+------------+
| 2550 | 5,850,375    | 0.73            | 4,271,820     | 7%         |
+------+--------------+-----------------+---------------+------------+
| 2551 | 5,384,028    | 0.74            | 3,981,230     | -7%        |
+------+--------------+-----------------+---------------+------------+
| 2552 | 4,646,432    | 0.95            | 4,428,979     | 11%        |
+------+--------------+-----------------+---------------+------------+
| 2553 | 6,845,933    | 1.03            | 7,033,947     | 59%        |
+------+--------------+-----------------+---------------+------------+
| 2554 | 8,361,672    | 0.86            | 7,191,481     | 2%         |
+------+--------------+-----------------+---------------+------------+
| 2555 | 10,022,982   | 0.79            | 7,914,567     | 10%        |
+------+--------------+-----------------+---------------+------------+
| 2556 | 12,777,493   | 0.97            | 12,330,669    | 56%        |
+------+--------------+-----------------+---------------+------------+

ที่มา : ตลาดหลักทรัพย์แห่งประเทศไทย และฝ่ายวิจัยบริษัทหลักทรัพย์เคทีซีมิโก้

  แนวโน้มตลาดหลักทรัพย์ปี 2557

  มูลค่าการซื้อขายหลักทรัพย์ในปี 2557 น่าจะเบาบางลง
  และดัชนีตลาดมีความผันผวนยิ่งขึ้นต่อเนื่องจากช่วงครึ่งปีหลัง
  ซึ่งเป็นผลมาจากภาวะเศรษฐกิจและการเมืองในประเทศ และเงินทุนต่างประเทศที่ไหลออก
  หลังจากนักลงทุนเริ่มคาดการณ์เกี่ยวกับการลดขนาดมาตรการซื้อสินทรัพย์ของเฟด
  จากความเสี่ยงต่างๆ ทั้งจากภายในประเทศเรื่องการเมืองที่ยังไม่มีข้อยุติ
  กดดันการบริโภคและการลงทุน
  และปัจจัยภายนอกประเทศที่เริ่มมีสัญญาณปัญหาเรื่องการอ่อนค่าของสกุลเงินในประเทศเกิดใหม่
  รวมถึงการลดขนาดการซื้อสินทรัพย์ของเฟดต่อเนื่องที่คาดว่าจะสิ้นสุดโครงการในปีนี้
  ซึ่งอาจส่งผลกระทบให้มีเงินทุนไหลออกจากไทยต่อเนื่องจากปีที่แล้ว
  รวมถึงคาดว่าการระดมทุนผ่านการขายหลักทรัพย์จะลดลงเช่นกัน โดยในปี 2556
  มีจำนวนหลักทรัพย์จดทะเบียนเข้าใหม่ ทั้งหมดจำนวน 38 หลักทรัพย์ (เป็นหุ้น IPO
  เข้าใหม่จำนวน 28 บริษัท) คิดเป็นมูลค่าระดมทุนรวม 1.92 แสนล้านบาท

สรุปภาพรวมของตลาดหลักทรัพย์ และตัวเลขที่สำคัญของอุตสาหกรรม

  ---------------------------------------------------------------------------------
  (ล้านบาท)                                    2554        2555         2556
  ------------------------------------------- ----------- ------------ ------------
  ดัชนี SET (จุด)                                1,025.32    1,391.93     1,298.71

  มูลค่าหลักทรัพย์ตามราคาตลาด                      8,485,006   11,964,465   11,674,130

  SET                                         8,407,696   11,831,448   11,496,765

  MAI                                         77,310      133,017      177,365

  มูลค่าการซื้อขายรวมทั้งปี                          7,191,481   7,914,567    12,330,669

  SET                                         7,040,458   7,615,638    11,777,210

  MAI                                         151,023     298,929      553,459

  มูลค่าการซื้อขายเฉลี่ยต่อวัน                        29,473      32,304       50,329

  SET                                         28,854      31,084       48,070

  MAI                                         619         1,220        2,259

  มูลค่าการซื้อขายเฉลี่ยต่อวันไม่รวมบัญชีของ บล.         25,587      28,106       43,982

  มูลค่าการซื้อขายเฉลี่ยต่อวันของบัญชี บล.              3,886       4,198        6,347

  บริษัทที่เข้าจดทะเบียนใหม่ (IPO)                   12          18           28

  SET                                         5           8            13

  MAI                                         7           10           15

                                                                       

  มูลค่าซื้อขายผ่านระบบอินเตอร์เน็ต                   1,764,718   2,208,213    3,898,039

  มูลค่าการซื้อขายผ่านระบบอินเตอร์เน็ต/มูลค่าซื้อขายรวม   25%         28%          32%
  (%)                                                                  

  จำนวนบล. ที่ให้บริการการซื้อขายผ่านระบบอินเตอร์เน็ต   26          25           27

  จำนวนบล. ทั้งหมด                              33          32           33
  ---------------------------------------------------------------------------------

  ------------------------------------- -------- ------------ ------------
  สัดส่วนการซื้อขายแยกตามประเภทลูกค้า                               

  นักลงทุนรายย่อย                          55%      55%          57%

  นักลงทุนสถาบันในประเทศ                   9%       8%           9%

  บัญชีการซื้อขายของบริษัทหลักทรัพย์ (บล.)       13%      13%          13%

  นักลงทุนต่างประเทศ                       23%      24%          22%

  รวม                                   100%     100%         100%
  ------------------------------------- -------- ------------ ------------

ที่มา: ตลาดหลักทรัพย์แห่งประเทศไทย สำนักงาน กลต. และฝ่ายวิจัยบริษัทหลักทรัพย์เคทีซีมิโก้

  สภาพการแข่งขันในอุตสาหกรรม

  ภาพรวมธุรกิจหลักทรัพย์ในปี 2556 ถือเป็นปีที่ดีปีหนึ่ง ทำให้มีบริษัทหลักทรัพย์เปิดใหม่ 3 แห่ง
  และบริษัทหลักทรัพย์หลายแห่งยังคงมีการปรับตัว เพื่อรองรับการแข่งขันที่สูง
  โดยมีดีลการควบรวมกิจการและการหาพันธมิตรทางธุรกิจเกิดขึ้นหลายรายการ ได้แก่

-   ในปี 2556 มีบริษัทหลักทรัพย์เปิดใหม่ 3 แห่ง ได้แก่ 1. บล.เออีซี
    (โดยการเข้าซื้อบล.ยูไนเต็ด จาก บล.ยูโอบี เค เฮียน) 2. บล.เอเชียเวลธ์
    (โดยการซื้อไลเซนส์ บล.ซีไอเอ็มบี-จีเค จาก บล.ซีไอเอ็มบี อินเตอร์เนชั่นแนล
    (ประเทศไทย)) และ 3. บล. แอปเปิ้ล เวลธ์ (โดยการซื้อหุ้น ไลเซนส์ บล.สินเอเซีย
    จาก บล.ฟินันเซีย ไซรัส)

-   บมจ. แอล เอช ไฟแนนซ์เชียล กรุ๊ป (LHFG) ซึ่งเป็นบริษัทโฮลดิ้ง
    ที่เป็นผู้ถือหุ้นใหญ่ในธนาคารแลนด์ แอนด์ เฮ้าส์ (LH Bank) ได้เข้าซื้อหุ้นของ บล.
    ซีไอเอ็มบี อินเตอร์เนชันแนล (ประเทศไทย)

-   บล.ยูโอบี เคย์เฮียน (ประเทศไทย) หรือ UOBKH ได้เข้าซื้อธุรกิจหลักทรัพย์ของ
    บล.เมอร์ชั่น พาร์ทเนอร์ โดยมีการควบรวมธุรกิจนายหน้าซื้อขายหลักทรัพย์เข้าด้วยกัน
    ด้วยการแลกกับการถือหุ้นใน UOBKH

-   บล.เอเซีย พลัส หรือ ASP เซ็นสัญญาความร่วมมือกับกลุ่มเจฟฟรีส์ (Jeferies)
    ซึ่งเป็นหนึ่งในผู้นำทางด้านธุรกิจวาณิชธนกิจของโลก
    ทั้งนี้เพื่อเตรียมความพร้อมในการขยายฐานลูกค้าต่างประเทศของบริษัท

  ภายใต้การแข่งขันในธุรกิจหลักทรัพย์ที่ยังอยู่ในระดับสูง
  และภาพรวมธุรกิจหลักทรัพย์และตลาดทุนในปี 2557 ที่น่าจะซบเซาลงกว่าปี 2556
  จากภาวะเศรษฐกิจที่ยังเติบโตอ่อนแอและเปราะบางต่อปัจจัยทางการเมือง
  ประกอบกับภายใต้อัตราค่านายหน้าซื้อขายหลักทรัพย์ที่ยังเป็นแบบต่อรองเสรี
  คาดว่าจะยังเป็นปัจจัยที่กดดันให้เกิดการควบรวมธุรกิจหลักทรัพย์ต่อในอนาคต
  แต่น่าจะลดลงเมื่อเทียบกับปี 2556 ที่สภาวะตลาดค่อนข้างดี
  รวมถึงน่าจะมีการปรับตัวทางธุรกิจของผู้ประกอบการหลักทรัพย์
  เพื่อลดต้นทุนการดำเนินงานและเพิ่มความประหยัดต่อขนาด อาทิ
  การเตรียมระบบการใช้แบ็คออฟฟิสร่วมกันเพื่อลดต้นทุนดำเนินงาน เป็นต้น

  ผลจากการที่อัตราค่าหน้าแบบขั้นบันไดที่เริ่มบังคับใช้ตั้งแต่มกราคม 2553
  และสิ้นสุดลงในเดือนธันวาคม 2554 และเริ่มปรับเป็นการใช้อัตราค่านายหน้าแบบต่อรองเสรี
  ตั้งแต่ปี 2555 เป็นต้นไป ทำให้การแข่งขันด้านราคายังคงมีต่อเนื่อง
  ส่งผลให้อัตราค่านายหน้าเฉลี่ยยังเป็นทิศทางที่ลดลง แต่เริ่มลดลงในอัตราที่ชะลอตัวลง
  โดยอัตราค่านายหน้าเฉลี่ยไม่รวมบัญชีซื้อขายของบริษัทหลักทรัพย์ลดลงเล็กน้อยมาอยู่ที่ 0.17%
  ในปี 2556 จาก 0.18% ในปี 2555
  โดยคาดว่าส่วนหนึ่งเป็นผลจากโครงสร้างนักลงทุนที่มีการซื้อขายผ่านระบบอินเตอร์เน็ตมากขึ้นเป็น
  32% ของมูลค่าการซื้อขายรวมในปี 2556 จาก 28% ในปี 2555
  ขณะที่แนวโน้มอัตราค่านายหน้าในปี 2557
  คาดว่ายังคงเป็นทิศทางที่อ่อนตัวลงต่อจากการแข่งขันที่สูงและการซื้อขายผ่านระบบอินเตอร์เน็ต
  ที่คาดว่าจะมีสัดส่วนเพิ่มขึ้นต่อเนื่อง

  เคทีซีมิโก้ มีส่วนแบ่งการตลาดในการซื้อขายหลักทรัพย์อยู่ในอันดับที่ 12 ในปี 2556
  คิดเป็นร้อยละ 3.93 ของมูลค่าการซื้อขายรวม ลดลงจากร้อยละ 4.14 ในปี 2555
  ในขณะที่ส่วนแบ่งการตลาดของการซื้อขายในตลาดสัญญาซื้อขายล่วงหน้า (ตามปริมาณ)
  มีพัฒนาการอย่างเด่นชัด จากร้อยละ 3.68 ในปี 2554 ขยับขึ้นเป็น 5.34 ในปี 2556

การจัดหาผลิตภัณฑ์หรือบริการ

  แหล่งที่มาของเงินทุน

  แหล่งที่มาของเงินทุนของบริษัท มาจากส่วนของผู้ถือหุ้น โดยไม่มีเงินกู้ยืม สำหรับ เคทีซีมิโก้
  ได้รับวงเงินกู้ยืมจากธนาคารกรุงไทย
  ซึ่งเป็นผู้ถือหุ้นรายใหญ่เพื่อสนับสนุนธุรกรรมเงินให้กู้ยืมเพื่อซื้อหลักทรัพย์วงเงิน 3,000
  ล้านบาทและวงเงินกู้ระยะสั้นเมื่อทวงถาม (call loan) รวมถึงเงินกู้เบิกเกินบัญชี (O/D)
  อีกจำนวนหนึ่ง นอกจากนี้ คณะกรรมการ เคทีซีมิโก้
  ได้อนุมัติการออกและเสนอขายตั๋วแลกเงินระยะสั้นในวงเงินไม่เกิน 2,000 ล้านบาท อย่างไรก็ดี
  เคทีซีมิโก้
  มีการบริหารโครงสร้างเงินทุนอย่างเหมาะสมระหว่างการใช้เงินทุนจากส่วนของผู้ถือหุ้นและเงินกู้ยืมโดยคำนึงถึงความเสี่ยงทางด้านเงินกองทุนและต้นทุนทางการเงินเป็นหลักเพื่อผลตอบแทนสูงสุดแก่บริษัทและผู้ถือหุ้น

  การจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นรายใหญ่

  บริษัทไม่มีการจัดหาเงินทุนหรือให้กู้ยืมผ่านบุคคลที่เกี่ยวข้องกับผู้บริหารหรือผู้ถือหุ้นใหญ่

  การดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ

  บริษัทได้รับการผ่อนผันการดำรงเงินกองทุนสภาพคล่องและอัตราส่วนเงินกองทุนสภาพคล่องสุทธิ
  เนื่องจากได้รับอนุญาตให้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว

  สำหรับ เคทีซีมิโก้
  ดำเนินนโยบายดำรงเงินกองทุนสภาพคล่องสุทธิและอัตราส่วนเงินกองทุนสภาพคล่องสุทธิที่สูงกว่าที่กำหนดโดยหน่วยงานทางการ
  คือเงินกองทุนสภาพคล่องสุทธิไม่ต่ำกว่า 25 ล้านบาท และไม่ต่ำกว่าร้อยละ 7
  และส่วนของผู้ถือหุ้นไม่ต่ำกว่า 100 ล้านบาท ณ วันที่ 31 ธันวาคม 2556 เคทีซีมิโก้
  มีเงินกองทุนสภาพคล่องสุทธิ 1,401 ล้านบาท และอัตราส่วนเงินกองทุนสภาพคล่องสุทธิ (NCR)
  ร้อยละ 34 และมีส่วนของผู้ถือหุ้น 2,398 ล้านบาท

3. ธุรกิจการจัดการกองทุน

  ลักษณะผลิตภัณฑ์หรือบริการ

  ปัจจุบัน บริษัทหลักทรัพย์จัดการกองทุนโซลาริส จำกัด ดำเนินธุรกิจการจัดการกองทุน
  โดยบริษัทได้รับอนุญาตให้ดำเนินการจัดการกองทุนทั้งหมด 4 ประเภท ดังนี้

1.  การจัดการกองทุนรวม

  บริษัทหลักทรัพย์จัดการกองทุนโซลาริส จำกัด
  ได้รับใบอนุญาตให้ประกอบธุรกิจหลักทรัพย์ประเภทการจัดการกองทุนรวมภายใต้พระราชบัญญัติหลักทรัพย์และตลาดหลักทรัพย์
  เมื่อวันที่ 8 มกราคม 2550 ใบอนุญาตเลขที่ 0009 / 2549
  โดยเริ่มประกอบธุรกิจประเภทการจัดการกองทุนรวมเมื่อวันที่ 10 พฤษภาคม 2550

  ธุรกิจจัดการกองทุนรวมมีลักษณะการดำเนินธุรกิจในรูปแบบของการรวบรวมเงินทุนจากนักลงทุนทั่วไป
  คนละเล็กคนละน้อยเพื่อรวมเป็นเงินก้อนขนาดใหญ่
  แล้วนำเงินที่รวบรวมนั้นไปลงทุนตามที่ได้ตกลงไว้กับนักลงทุนในหนังสือชี้ชวนกองทุน
  ซึ่งกองทุนรวมดังกล่าวจะถูกบริหารจัดการจากบริษัทหลักทรัพย์จัดการกองทุนซึ่งมีหน้าที่ลงทุนแทนนักลงทุนหรือผู้ถือหน่วยลงทุน
  และมีการจัดตั้งผู้ดูแลผลประโยชน์เพิ่มขึ้นมา ซึ่งตามกฎหมายจะกำหนดเอาไว้
  เพื่อคอยดูแลเงินกองทุนนั้นแทนนักลงทุนที่นำเงินมาลงทุน ในกรณีที่บริษัทจัดการกองทุนล้ม
  ผู้ดูแลผลประโยชน์ก็จะชดเชยให้กับนักลงทุน หรือบริษัทจัดการกองทุนไม่ได้ทำตามหนังสือชี้ชวน
  ผู้ดูแลผลประโยชน์ก็จะเอาผิดบริษัทจัดการกองทุนแทนผู้ถือหน่วยลงทุนได้เช่นกัน นอกจากนี้
  กองทุนรวมมีสถานะเป็นนิติบุคคลแยกต่างหากจากบริษัทจัดการกองทุน
  ดังนั้นผลประกอบการหรือความน่าเชื่อถือของบริษัทจัดการกองทุนจึงไม่เป็นเครื่องชี้วัดถึงผลตอบแทนหรือเป็นหลักประกันของเงินลงทุนแต่อย่างใด

2.  การจัดการกองทุนส่วนบุคคล ประเภทกองทุนส่วนบุคคล

  บริษัทหลักทรัพย์จัดการกองทุนโซลาริส จำกัด
  ได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล (กองทุนส่วนบุคคล)
  ภายใต้พระราชบัญญัติหลักทรัพย์และตลาดหลักทรัพย์ เมื่อวันที่ 14 สิงหาคม 2550 ใบอนุญาตเลขที่
  0008 / 2550 โดยเริ่มประกอบธุรกิจประเภทการจัดการกองทุนรวมเมื่อวันที่ 3 ธันวาคม 2550

  โดยกองทุนส่วนบุคคล คือ
  กองทุนที่เกิดจากการที่ผู้ลงทุนหรือกลุ่มผู้ลงทุนนำเงินและทรัพย์สินมารวมกันเป็นเงินลงทุนก้อนใหญ่
  และมอบหมายให้บริษัทจัดการลงทุนเป็นผู้บริหารจัดการลงทุนแทน
  เพื่อแสวงหาผลประโยชน์สูงสุดตามที่ได้คาดหวังไว้ โดยมีการทำสัญญากำหนดขอบเขต
  นโยบายการลงทุนไว้ก่อนเป็นลายลักษณ์อักษร

3.  การจัดการกองทุนส่วนบุคคล ประเภทกองทุนสำรองเลี้ยงชีพ

  บริษัทหลักทรัพย์จัดการกองทุนโซลาริส จำกัด
  ได้รับอนุญาตให้ประกอบธุรกิจหลักทรัพย์ประเภทการจัดการกองทุนส่วนบุคคล
  (กองทุนสำรองเลี้ยงชีพ) ภายใต้พระราชบัญญัติหลักทรัพย์และตลาดหลักทรัพย์ เมื่อวันที่ 22
  กุมภาพันธ์ 2553 ใบอนุญาตเลขที่ 0001 / 2555
  โดยเริ่มประกอบธุรกิจประเภทการจัดการกองทุนสำรองเลี้ยงชีพเมื่อวันที่ 22 กุมภาพันธ์ 2553
  ทั้งนี้ ในปัจจุบันบริษัทยังไม่มีลูกค้าประเภทกองทุนสำรองเลี้ยงชีพภายใต้การบริหารจัดการ

  โดยกองทุนสำรองเลี้ยงชีพ คือกองทุนที่นายจ้างและลูกจ้างร่วมกันจัดตั้งขึ้น
  โดยเงินของกองทุนมาจากเงินที่ลูกจ้างจ่ายส่วนหนึ่งเรียกว่า "เงินสะสม
  “และนายจ้างจ่ายเงินเข้าอีกส่วนหนึ่งเรียกว่า “เงินสมทบ” นั่นคือ ลูกจ้างออมเงินเท่าไร
  นายจ้างช่วยลูกจ้างออมด้วยในจำนวนเท่ากันหรือมากกว่าที่ลูกจ้างจ่ายเสมอ
  กองทุนสำรองเลี้ยงชีพเป็นลักษณะของสวัสดิการที่นายจ้างมีให้กับลูกจ้างเพื่อเป็นหลักประกันทางการเงินให้แก่ลูกจ้างที่เป็นพนักงานบริษัทเอกชนหรือรัฐวิสาหกิจต่างๆ
  โดยอยู่ภายใต้การควบคุมดูแลของรัฐผ่านกฎหมายที่เรียกว่า “พระราชบัญญัติกองทุนสำรองเลี้ยงชีพ
  “

4.  การเป็นผู้จัดการเงินทุนสัญญาซื้อขายล่วงหน้า

  บริษัทหลักทรัพย์จัดการกองทุนโซลาริส จำกัด
  ได้รับอนุญาตให้ประกอบธุรกิจหลักทรัพย์ประเภทการเป็นผู้จัดการเงินทุนสัญญาซื้อขายล่วงหน้า
  ภายใต้พระราชบัญญัติสัญญาซื้อขายล่วงหน้า เมื่อวันที่ 13 กรกฎาคม 2550 อนุญาตเลขที่ 0009 /
  2550 โดยปัจจุบันบริษัทยังไม่ได้เริ่มประกอบธุรกิจดังกล่าว

  การตลาดและภาวะการแข่งขัน

  ในปี 2556 ที่ผ่านมา อุตสาหกรรมจัดการกองทุนรวมเป็นหนึ่งในอุตสาหกรรมที่มีการเติบโตสูง
  และมีภาวะการแข่งขันที่สูงเช่นเดียวกัน โดยข้อมูล ณ วันที่ 27 ธันวาคม 2556
  อุตสาหกรรมจัดการกองทุนรวม มีมูลค่าทรัพย์สินภายใต้การบริหารจัดการรวมทั้งสิ้นกว่า 3.07
  ล้านล้านบาท โดย บริษัทหลักทรัพย์จัดการกองทุนโซลาริส
  มีมูลค่าสินทรัพย์ประเภทกองทุนรวมภายใต้การบริหารจัดการทั้งสิ้น 4,093 ล้านบาท
  หรือคิดเป็นส่วนแบ่งการตลาดที่ 0.13% เป็นอันดับที่ 18 จากทั้งหมด 22 ราย

  []

  ปัจจุบันอุตสาหกรรมจัดการกองทุนรวมมีบริษัทหลักทรัพย์จัดการกองทุนรวมทั้งสิ้น 22 ราย
  แบ่งเป็นบริษัทหลักทรัพย์จัดการกองทุนที่เป็นบริษัทในเครือธนาคารพาณิชย์จำนวน 12 ราย
  บริษัทหลักทรัพย์ที่เป็นบริษัทในเครือธุรกิจหลักทรัพย์จำนวน 7 ราย
  และบริษัทหลักทรัพย์จัดการกองทุนที่เป็นบริษัทในเครือธุรกิจการเงินอื่นๆอีกจำนวน 3 ราย
  ซึ่งบริษัทหลักทรัพย์จัดการกองทุนที่เป็นบริษัทในเครือธนาคารพาณิชย์มีส่วนแบ่งการตลาดสูงถึง
  89.58%

  ทั้งนี้ บริษัทหลักทรัพย์จัดการกองทุนโซลาริส จำกัด ได้เล็งเห็นถึงข้อจำกัด
  และศักยภาพในการแข่งขันของบริษัทที่อาจด้อยกว่าบริษัทหลักทรัพย์จัดการกองทุนในเครือธนาคารพาณิชย์
  ทำให้บริษัทมีนโยบายการดำเนินธุรกิจที่แตกต่างจากบริษัทหลักทรัพย์จัดการกองทุนอื่นๆ โดยทั่วไป
  โดยเน้นการวางตำแหน่งทางการตลาด (Market Positioning)
  ให้เป็นบริษัทหลักทรัพย์จัดการกองทุนที่เน้นการตอบสนองความต้องการของผู้ลงทุนในตลาดอย่างรวดเร็ว
  เน้นการบริหารกองทุนเชิงรุกมากขึ้น
  และเป็นผู้นำในการนำเสนอกองทุนรวมชนิดใหม่ๆที่เป็นที่ต้องการของตลาดในขณะนั้น โดยในปี
  2556 ที่ผ่านมา
  บริษัทประสบความสำเร็จเป็นอย่างมากในการออกกองทุนประเภทกองทุนรวมตราสารหนี้แบบกำหนดระยะเวลา
  (Rollover Fixed Income Fund) ที่เสนอขายให้แก่ผู้ลงทุนที่มิใช่รายย่อย (Accredited
  Investor: AI) ตามนิยามที่สำนักงาน ก.ล.ต. กำหนด ในกองทุนที่มีชื่อว่า “พริวิเลจ” ทั้งนี้
  บริษัทยังคงแนวทางการขยายธุรกิจในกองทุนประเภทดังกล่าวต่อไป
  เนื่องจากบริษัทมีความเชี่ยวชาญในการบริหารจัดการ และมองเห็นถึงโอกาสทางธุรกิจ
  และศักยภาพในการเติบโตของกองทุนประเภทดังกล่าวในอนาคต

  สำหรับช่องทางการจัดจำหน่าย บริษัทมีนโยบายการตลาดที่เน้นช่องทางการจัดจำหน่ายผ่านตัวแทน
  (Selling Agent: SA) เป็นหลัก โดย ณ สิ้นปี 2556 ที่ผ่านมา
  บริษัทหลักทรัพย์จัดการกองทุนโซลาริส มีตัวแทนการจัดจำหน่ายกองทุนรวมทั้งสิ้น 16 ราย ได้แก่
  บริษัทหลักทรัพย์ เคที ซีมิโก้ จำกัด, บริษัทหลักทรัพย์ ฟิลลิป (ประเทศไทย) จำกัด (มหาชน),
  บริษัทหลักทรัพย์ เคจีไอ (ประเทศไทย) จำกัด (มหาชน), บริษัทหลักทรัพย์ ภัทร จำกัด
  (มหาชน), บริษัทหลักทรัพย์ เมย์แบงค์ กิมเอ็ง (ประเทศไทย) จำกัด (มหาชน),
  บริษัทหลักทรัพย์ ซีไอเอ็มบี อินเตอร์เนชั่นแนล (ประเทศไทย) จำกัด (มหาชน),
  บริษัทหลักทรัพย์ เออีซี จำกัด (มหาชน), บริษัทหลักทรัพย์ บัวหลวง จำกัด (มหาชน),
  บริษัทหลักทรัพย์ ไอร่า จำกัด (มหาชน), บริษัทหลักทรัพย์ กรุงศรีอยุธยา จำกัด (มหาชน),
  บริษัทหลักทรัพย์ ฟินันเซียไซรัส จำกัด (มหาชน), บริษัทหลักทรัพย์ สินเอเซีย จำกัด,
  บริษัทหลักทรัพย์ เกียรตินาคิน จำกัด, ธนาคารแลนด์แอนด์เฮ้าส์ จำกัด (มหาชน),
  บริษัทหลักทรัพย์ ยูโอบี เคย์เฮียน (ประเทศไทย) จำกัด (มหาชน) และ บริษัทหลักทรัพย์ คันทรี
  กรุ๊ป จำกัด (มหาชน)

  การจัดหาผลิตภัณฑ์หรือบริการ

  ณ สิ้นปี 2556 ที่ผ่านมา บริษัทหลักทรัพย์จัดการกองทุนโซลาริส มีพนักงานรวมทั้งสิ้น 20 คน
  โดยแบ่งเป็นผู้จัดการกองทุน 3 คน เจ้าหน้าที่การตลาดและสนับสนุนการตลาด 2 คน
  และพนักงานในฝ่ายอื่นๆอีก 15 คน โดยบุคลากรทั้งหมดล้วนเป็นผู้มีความรู้ความสามารถ
  และมีประสบการณ์เชี่ยวชาญในธุรกิจหลักทรัพย์จัดการกองทุนเป็นอย่างมาก

  บริษัทหลักทรัพย์จัดการกองทุนโซลาริส
  มีแนวทางการลงทุนสำหรับกองทุนภายใต้การบริหารจัดการอย่างระมัดระวังเยี่ยงผู้ประกอบวิชาชีพ
  เพื่อผลประโยชน์สูงสุดแก่ผู้ถือหน่วยลงทุน โดยมีกระบวนการตัดสินใจลงทุน ที่เป็นระบบ อาทิ
  การวิเคราะห์ภาวะเศรษฐกิจทั้งในระดับโลกและระดับประเทศ
  การวิเคราะห์หลักทรัพย์รายตัวจากปัจจัยพื้นฐานและปัจจัยเชิงเทคนิค
  การเข้าพบผู้บริหารบริษัทจดทะเบียน และการเยี่ยมชมกิจการ
  รวมทั้งการใช้ข้อมูลการวิเคราะห์วิจัยที่ได้รับจากนักวิเคราะห์ของบริษัทหลักทรัพย์ชั้นนำต่างๆ
  เพื่อประกอบการตัดสินใจลงทุนอย่างสม่ำเสมอ

  ทั้งนี้ บริษัทได้มีการจัดตั้งคณะกรรมการลงทุน (Investment Committee: IC)
  เพื่อคัดเลือกหลักทรัพย์ และติดตามคุณภาพของหลักทรัพย์ที่ลงทุนอย่างต่อเนื่อง
  ควบคู่กันไปกับคณะกรรมการบริหารความเสี่ยง (Risk Management Committee: RMC)
  ที่ควบคุมดูแลความเสี่ยงในภาพรวม
  ภายใต้การควบคุมดูแลของสำนักงานคณะกรรมการกำกับหลักทรัพย์และตลาดหลักทรัพย์ (สำนักงาน
  ก.ล.ต.) จึงมีความเชื่อมั่นได้ว่าบริษัทได้ทำธุรกิจด้วยหลักธรรมาภิบาลอย่างเคร่งครัดตลอดมา

3. ปัจจัยความเสี่ยง

ความเสี่ยงจากการดำเนินธุรกิจของบริษัทย่อย

รายได้ส่วนใหญ่ของบริษัทฯ มาจากรายได้จากบริษัทย่อย ได้แก่

  1) บริษัทหลักทรัพย์ เคที ซีมิโก้ จำกัด ดำเนินธุรกิจหลัก ได้แก่ นายหน้าซื้อขายหลักทรัพย์
  ตัวแทนซื้อขายสัญญาซื้อขายล่วงหน้า การค้าสัญญาซื้อขายล่วงหน้า การค้าตราสารหนี้
  การลงทุนในหลักทรัพย์ระยะสั้นและวาณิชธนกิจ โดยรายได้
  และผลการดำเนินงานของธุรกิจหลักนั้น
  นอกจากจะขึ้นอยู่กับปัจจัยภายในคือความสามารถในการบริหารแผนกลยุทธ์ของบริษัทแล้ว
  ปัจจัยภายนอกก็มีส่วนสำคัญ และอยู่เหนือการควบคุมของบริษัท เช่น ภาวะเศรษฐกิจ
  ความมั่นคงทางการเมือง ความเคลื่อนไหวของตลาดเงินและตลาดทุนทั้งในและต่างประเทศ
  ตลอดจนการปรับเปลี่ยนกฎระเบียบของหน่วยงานกำกับดูแลของทางการ

  บริษัทตระหนักถึงความผันผวนของธุรกิจหลักทรัพย์
  และแรงกดดันด้านอัตราค่าธรรมเนียมนายหน้าซื้อขายหลักทรัพย์ภายหลังการเปิดเสรีธุรกิจหลักทรัพย์อย่างเต็มรูปแบบเมื่อปี
  2555 เป็นต้นมา รวมถึงการเปิดเสรีประชาคมเศรษฐกิจอาเซียน (AEC) ในปี 2558  ดังนั้น
  บริษัทมีแผนกลยุทธ์ในการขยายฐานลูกค้า ประเภทธุรกรรม และการลงทุนใหม่ๆ ทั้งนี้
  เพื่อรักษาความสามารถในการแข่งขัน และเสถียรภาพของรายได้ในระยะยาว ได้แก่

-   บริษัทได้ขยายธุรกิจด้านวาณิชธนกิจไปยังต่างประเทศ โดยบริษัทเป็นที่ปรึกษาของบริษัทBCEL –
    KT Securities Company Limited สปป.ลาว
    เกี่ยวกับการเป็นที่ปรึกษาทางการเงินและการเป็นผู้จำหน่าย
    และรับประกันการจำหน่ายหุ้นที่จะเข้าตลาดหลักทรัพย์ของ สปป.ลาว และในปี 2557
    จะดำเนินการขยายธุรกิจไปยังประเทศในแถบอินโดไชน่า อย่างต่อเนื่อง

-   บริษัทประสบความสำเร็จจากการร่วมมือกับธนาคารกรุงไทยในการขยายฐานลูกค้าของบริษัท
    ซึ่งสร้างรายได้ให้กับบริษัทอย่างต่อเนื่อง

-   บริษัทขยายผลิตภัณฑ์ทางการเงินใหม่ โดยเป็นผู้ออก Derivatives Warrant – DW
    ซึ่งได้จดทะเบียนซื้อขายในตลาดหลักทรัพย์ ตั้งแต่ปลายปี 2553 ต่อเนื่องถึงปัจจุบัน และการทำ
    Arbitrage Trading
    ระหว่างตราสารการเงินในรูปแบบต่างๆในตลาดหลักทรัพย์และตลาดอนุพันธ์
    รวมถึงการพัฒนาตลาดตราสารหนี้ทั้งตลาดแรกและตลาดรองซึ่งทำให้บริษัทสามารถขยายฐานรายได้ในธุรกิจใหม่ๆเพิ่มขึ้น

-   บริษัทจะขยายการให้บริการลูกค้า High Net worth ผ่านธุรกรรม Private Fund
    Management ซึ่งบริษัทได้เริ่มทำธุรกรรมตั้งแต่ปี 2556
    โดยใช้ฐานลูกค้าของบริษัทและธนาคารกรุงไทยที่มีอยู่

  2) บริษัทหลักทรัพย์จัดการกองทุน โซลาริส จำกัด
  ดำเนินธุรกิจการจัดการกองทุนรวมและกองทุนส่วนบุคคล
  โดยมีรายได้หลักมาจากการบริหารจัดการกองทุน ดังนั้น
  ปัจจัยเสี่ยงที่จะส่งผลกระทบต่อการดำเนินธุรกิจหลักของบริษัทขึ้นอยู่กับปัจจัยภายนอกต่างๆ เช่น
  การเปลี่ยนแปลงดัชนีราคาตลาดหลักทรัพย์ ราคาหลักทรัพย์ อัตราดอกเบี้ย อัตราแลกเปลี่ยน
  ซึ่งมีสาเหตุมาจากการเปลี่ยนแปลงของภาวะเศรษฐกิจและตลาดเงิน
  ซึ่งอาจส่งผลทำให้มูลค่าทรัพย์สินสุทธิภายใต้การจัดการมีระดับลดลง
  และสามารถส่งผลกระทบในทางลบต่อผลประกอบการของบริษัทได้

  นอกจากนี้ ในภาวะการแข่งขันที่รุนแรงของธุรกิจจัดการลงทุน
  ภายใต้นโยบายการเปิดเสรีใบอนุญาตการดำเนินธุรกิจจัดการลงทุน
  อาจส่งผลกระทบต่อบริษัทซึ่งเป็นบริษัทจัดการลงทุนรายใหม่ที่มีส่วนแบ่งการตลาด
  และฐานลูกค้าที่ยังไม่สูง ซึ่งบริษัทจำเป็นต้องใช้เวลาในระยะหนึ่ง
  เพื่อการเพิ่มขีดความสามารถในการทำธุรกิจเมื่อเทียบกับบริษัทจัดการลงทุนรายใหญ่ในอุตสาหกรรม
  ดังนั้น เพื่อจัดการกับปัญหาอันอาจจะเกิดขึ้นดังกล่าว บริษัทมีแผนธุรกิจเพื่อรองรับความเสี่ยง
  โดยการจัดตั้งกองทุนที่มีนโยบายการลงทุนในตราสารที่มีความหลากหลาย
  และขยายช่องทางการซื้อขายหน่วยลงทุนให้ตอบสนองความต้องการของลูกค้ามากยิ่งขึ้น ทั้งนี้
  เพื่อเป็นการบริหารความเสี่ยงและเพิ่มอัตราผลตอบแทนในระยะยาว

4. ทรัพย์สินที่ใช้ในการประกอบธุรกิจ

4.1 สินทรัพย์ถาวรหลักที่ใช้ในการประกอบธุรกิจ

  บริษัทหลักทรัพย์ ซีมิโก้ จำกัด (มหาชน) ได้โอนสินทรัพย์ที่ใช้ในการดำเนินงาน ได้แก่
  ระบบข้อมูลสารสนเทศ อุปกรณ์สำนักงานต่าง ๆ ตลอดจนสัญญาเช่าพื้นที่
  สัญญาเช่าทรัพย์สินและสัญญาบริการต่างๆให้แก่บริษัทหลักทรัพย์ เคที ซีมิโก้ จำกัด เมื่อวันที่ 1
  พฤษภาคม 2552 ตามแผนร่วมลงทุนเพื่อพัฒนาธุรกิจหลักทรัพย์กับธนาคารกรุงไทย จำกัด
  ทำให้คงเหลือสินทรัพย์ที่ใช้ในการดำเนินงานของบริษัทฯ ดังนี้

  1. สินทรัพย์ที่บริษัท เช่า ได้แก่ พื้นที่อาคารสำนักงาน

  2. สินทรัพย์ที่บริษัทเป็นเจ้าของกรรมสิทธิ์ ได้แก่ อุปกรณ์สำนักงาน

สินทรัพย์ที่ใช้ในการดำเนินงาน ณ 31 ธันวาคม 2556

  ----------------------------- -------------- --------------- ----------
  ประเภท/ลักษณะทรัพย์สิน            ลักษณะกรรมสิทธิ   มูลค่า (ล้านบาท)   ภาระผูกพัน

  อุปกรณ์สำนักงาน                  เป็นเจ้าของ      0.47            ไม่มี

  ส่วนปรับปรุงอาคารเช่า             เป็นเจ้าของ      0.17            ไม่มี

  รวม                                          0.64            
  ----------------------------- -------------- --------------- ----------

รายละเอียดสินทรัพย์ที่บริษัทเช่า

+-----------------+----------------+------+----------+--------+------+
| ประเภท          | คู่สัญญา          | พื้นที่  | กำหนดระย | ค่าเช่า  | ร    |
|                 |                | (ต.ร | ะเวลาเช่า | ต่อเดือน | ูปแบบ |
|                 |                | .ม.) |          |        | สัญญา |
+-----------------+----------------+------+----------+--------+------+
| ชั้น 16           | บริษัทหลักทรัพย์    | 87   | 1 ก.ย.   | 49,503 |      |
| อ               | เคที ซีมิโก้ จำกัด  |      | 53 - 31  |        |      |
| าคารลิเบอร์ตี้สแควร์ |                |      | มี.ค. 56  |        |      |
| ห้อง 1601        |                |      |          |        |      |
+-----------------+----------------+------+----------+--------+------+
| ชั้น 16           | บริษัทหลักทรัพย์จัด  | 203  | 1 เม.ย.  | 1      |      |
| อ               | การกองทุนโซลาริส |      | 56 – 31  | 05,315 |      |
| าคารลิเบอร์ตี้สแควร์ |                |      | ก.ค. 56  |        |      |
| ห้อง 801A ,      | จำกัด           |      |          |        |      |
|                 |                |      |          |        |      |
| 807             |                |      |          |        |      |
+-----------------+----------------+------+----------+--------+------+
| ชั้น 16           | บริษัทหลักทรัพย์จัด  | 145  | 1 ส.ค.   | 62,025 |      |
| อ               | การกองทุนโซลาริส |      | 56 – 28  |        |      |
| าคารลิเบอร์ตี้สแควร์ |                |      | ก.พ. 57  |        |      |
| ห้อง 801A ,      | จำกัด           |      |          |        |      |
|                 |                |      |          |        |      |
| 807             |                |      |          |        |      |
+-----------------+----------------+------+----------+--------+------+
| รถยนต์ TOYOTA    | บริษัท ภัทรลิสซิ่ง   | -    | 20 ก.ย.  | 31,800 | 47   |
| CAMRY           | จำกัด (มหาชน)   |      | 54 – 30  |        | งวด  |
|                 |                |      | มิ.ย.58   |        |      |
| (รับ             |                |      |          |        |      |
| โอนสัญญาเช่ามาจาก |                |      |          |        |      |
| บลจ. โซลาริส     |                |      |          |        |      |
| จำกัด )          |                |      |          |        |      |
+-----------------+----------------+------+----------+--------+------+

ทรัพย์สินรอการขาย

บริษัทฯ รับโอนที่ดิน 3 แปลง, สิทธิการเป็นสมาชิกสนามกอล์ฟ 1 สิทธิและ ห้องชุด 1 ห้อง
เพื่อชำระหนี้จากลูกหนี้เงินให้กู้ยืมเพื่อซื้อหลักทรัพย์ รับโอนที่ดิน 2
แปลงจากลูกหนี้เพื่อชำระหนี้ตั๋วแลกเงินที่ครบกำหนดแต่ผู้ออกไม่สามารถไถ่ถอนคืน
ดังรายละเอียดต่อไปนี้

+----------------+-------------------+----------------------+--------+
| เอก            | สถานที่ตั้ง           | เนื้อที่                 | มูลค่า   |
| สารกรรมสิทธิ์เลขที่ |                   |                      | ตามบัญชี |
|                |                   |                      |        |
|                |                   |                      | (ล     |
|                |                   |                      | ้านบาท) |
+----------------+-------------------+----------------------+--------+
| โฉนดที่ดินเลขที่    | ตำบลบางอ้อ         | 411 ตารางวา          | 0.69   |
| 19878          | อำเภอบ้านนา        |                      |        |
|                | นครนายก           |                      |        |
+----------------+-------------------+----------------------+--------+
| โฉนดที่ดินเลขที่    | ตำบลบางพระ        | 5 ตารางวา            | 0.02   |
| 43424          | อำเภอศรีราชา ชลบุรี  |                      |        |
+----------------+-------------------+----------------------+--------+
| โฉนดที่ดินเลขที่    | ตำบลบ้านเหมือง      | 436 ตารางวา          | 2.18   |
| 73102          | อำเภอเมืองชลบุรี     |                      |        |
|                | ชลบุรี              |                      |        |
+----------------+-------------------+----------------------+--------+
| สิทธิการเป       | เนเชอร            | จำนวน 1 บัตรสมาชิก     | 0.11   |
| ็นสมาชิกสนามกอล์ฟ | ัลปาร์ครีสอร์ทกอล์ฟคลับ |                      |        |
|                |                   |                      |        |
|                | (เปลี่ยนชื่อเป็น คริสตัน |                      |        |
|                | เบย์ กอล์ฟคลับ)      |                      |        |
+----------------+-------------------+----------------------+--------+
| โฉนดที่ดินเลขที่    | ตำบลป่าคลอก        | 26 ไร่ 93.1 ตารางวา   | 157.31 |
| 33552 , 33553  | อำเภอถลาง ภูเก็ต    |                      |        |
+----------------+-------------------+----------------------+--------+
| ห้องชุดเลขที่      | คอมมอนเวลร์ ปิ่นเกล้า | 128.24 ตารางเมตร     | 4.87   |
| 157/477        | ชั้น 22 เขตบางพลัด   |                      |        |
|                |                   |                      |        |
|                | กรุงเทพฯ           |                      |        |
+----------------+-------------------+----------------------+--------+
| รวม            |                   |                      | 165.18 |
+----------------+-------------------+----------------------+--------+

บริษัทหลักทรัพย์จัดการกองทุน โซลาริส จำกัด

สินทรัพย์ที่ใช้ในการดำเนินงาน

+----------------------+--------+--------+--------+--------+---------+
| รายการ               | ราคาทุน | มูลค่า   | อายุกา  | อายุใช  | อายุก    |
|                      |        | ตามบัญชี | รใช้งาน | ้งานแล้ว | ารใช้งาน |
|                      | (ล     |        |        |        |         |
|                      | ้านบาท) | ณ 31   | เฉลี่ย   | เฉลี่ย   | ที่เ      |
|                      |        | ธ.ค.   | (ปี)    | (ปี)    | หลือเฉลี่ย |
|                      |        | 56     |        |        | (ปี)     |
+----------------------+--------+--------+--------+--------+---------+
| ส่วนปรับปรุงสำนักงาน     | 2.80   | 0.59   | 5      | 3.94   | 1.06    |
+----------------------+--------+--------+--------+--------+---------+
| อุปกรณ์คอมพิวเตอร์       | 5.00   | 0.10   | 3      | 2.94   | 0.06    |
+----------------------+--------+--------+--------+--------+---------+
| เครื่องใช้สำนักงาน       | 1.91   | 0.43   | 5      | 3.88   | 1.12    |
+----------------------+--------+--------+--------+--------+---------+
| เฟอร์นิเจอร์และติดตั้ง     | 0.83   | 0.11   | 5      | 4.33   | 0.67    |
+----------------------+--------+--------+--------+--------+---------+
| รวม                  | 10.54  | 1.23   |        |        |         |
+----------------------+--------+--------+--------+--------+---------+

รายละเอียดสินทรัพย์ที่บริษัทเช่า

  ------------------ -------------- ---------- ------------------ ------------- -----------
  ประเภท             คู่สัญญา          พื้นที่        กำหนดระยะเวลาเช่า   ค่าเช่าต่อเดือน   รูปแบบสัญญา
                                    (ต.ร.ม.)                                    

  ห้อง 801A, 807      บริษัท เค เอส    258        1 ก.พ. 56 – 31     135,850       ต่อสัญญาทุก 3
  อาคารลิเบอร์ตี้สแควร์   แอล เรียลเอสเตท            ม.ค. 59                          ปี
                     จำกัด                                                       

  เครื่องถ่ายเอกสาร     บริษัท ฟูจิ ซีร็อกซ์  -          1 เม.ย. 53 – 31    8,000         36 งวด
                     ลิสซิ่ง                      มี.ค.56                           
                     (ประเทศไทย)                                                
                     จำกัด                                                       

  เครื่องถ่ายเอกสาร     บริษัท ริโก้       -          1 เม.ย. 56 – 31    7,000         36 งวด
                     เซอร์วิสเซส                 มี.ค.59                           
                     (ประเทศไทย)                                                
                     จำกัด                                                       
  ------------------ -------------- ---------- ------------------ ------------- -----------

การตั้งสำรองค่าเผื่อการด้อยค่าของทรัพย์สิน

บริษัทฯ มีนโยบายในการตั้งสำรองค่าเผื่อการด้อยค่าของทรัพย์สินตามประกาศของสภาวิชาชีพบัญชีที่
17/2553 เรื่อง มาตรฐานการบัญชี ฉบับที่ 36 (ปรับปรุง 2552) การด้อยค่าของสินทรัพย์ ลงวันที่
9 เมษายน 2553

4.2 เงินให้กู้ยืมเพื่อซื้อหลักทรัพย์

  ภายใต้การดูแลและติดตามลูกหนี้บัญชี Credit balance ของ เคทีซีมิโก้
  นับตั้งแต่การโอนธุรกิจไปยัง เคทีซีมิโก้ ในเดือนพฤษภาคม 2552 ที่ผ่านมา
  บัญชีลูกหนี้ธุรกิจหลักทรัพย์จากบัญชี Credit balance ที่มีปัญหา
  ซึ่งได้ตั้งสำรองค่าเผื่อหนี้สงสัยจะสูญไว้เพียงพอกับมูลหนี้ที่ค้างชำระเงินต้นและดอกเบี้ย แล้ว

  นโยบายการให้กู้ยืมเงินเพื่อซื้อหลักทรัพย์

  นับแต่การโอนธุรกิจ ธุรกรรมเงินให้กู้ยืมเพื่อซื้อหลักทรัพย์ดำเนินการภายใต้บริษัทหลักทรัพย์ เคที
  ซีมิโก้ จำกัด ซึ่งมีระเบียบการให้กู้ยืมเงินเพื่อซื้อหลักทรัพย์ในระบบ Credit Balance
  เพื่อให้ธุรกรรมการให้สินเชื่อเพื่อซื้อหลักทรัพย์มีระบบการปฏิบัติงานที่ถูกต้องตามประกาศของคณะกรรมการกำกับหลักทรัพย์และตลาดหลักทรัพย์
  และตลาดหลักทรัพย์แห่งประเทศไทย รวมถึงนโยบายของบริษัท
  โดยคำนึงถึงการบริหารความเสี่ยงเป็นสำคัญ บริษัทหลักทรัพย์ เคที ซีมิโก้ จำกัด
  กำหนดนโยบายการให้กู้ยืมเงินเพื่อซื้อหลักทรัพย์ และการบริหารความเสี่ยงที่เกี่ยวข้องในเรื่อง
  การพิจารณาเปิดบัญชีลูกค้า การเรียกหลักประกันเงินสด
  หรือหลักทรัพย์จดทะเบียนเป็นหลักประกันก่อนการซื้อขาย
  การเรียกทรัพย์สินมาวางเพิ่มและการบังคับขายทรัพย์สิน
  การกำหนดรายชื่อหลักทรัพย์ที่อนุญาตให้ซื้อขายในระบบ Credit Balance
  ในอัตรามาร์จิ้นที่เหมาะสมสำหรับแต่ละหลักทรัพย์โดยพิจารณาปัจจัยพื้นฐาน สภาพคล่อง
  และความผันผวนของราคาหลักทรัพย์เป็นหลัก
  การกำหนดอัตราดอกเบี้ยเงินกู้ที่เหมาะสมกับสถานการณ์
  และกำหนดอัตราดอกเบี้ยเงินกู้ในกลุ่มหลักทรัพย์ที่ให้ความสนใจเป็นพิเศษ
  ภายใต้การบริหารและดูแลของคณะอนุกรรมการพิจารณาเครดิตบาลานซ์และคณะอนุกรรมการบริหารความเสี่ยง

  นโยบายการควบคุมดูแลและติดตามหนี้

  บริษัทหลักทรัพย์ เคที ซีมิโก้ จำกัด มีการติดตามควบคุมดูแลการซื้อขายหลักทรัพย์ของลูกค้า
  ให้เป็นไปตามระเบียบปฏิบัติที่กำหนดไว้ อย่างไรก็ดี ในกรณีที่ลูกค้ามีการผิดนัดชำระราคา
  ทั้งบัญชีเงินสด และบัญชี Credit Balance ส่วนชำระราคา
  ฝ่ายปฏิบัติการหลักทรัพย์จะดำเนินการติดตามทวงถามลูกหนี้ให้นำเงินมาชำระยอดหนี้ที่ค้าง
  หรือชำระเงินค่างวดตามสัญญาผ่อนชำระให้ครบตามกำหนด
  ตลอดจนถึงขั้นดำเนินการฟ้องร้องในศาล

  นโยบายการบัญชี

  1) การรับรู้รายได้

  ค่านายหน้าจากการซื้อขายหลักทรัพย์ถือเป็นรายได้ ณ วันที่เกิดรายการ

  ดอกเบี้ยจากเงินให้กู้ยืมเพื่อซื้อหลักทรัพย์ ถือเป็นรายได้ตามเกณฑ์คงค้าง
  เว้นแต่มีความไม่แน่นอนในการเรียกเก็บเงินต้นและดอกเบี้ย
  จึงหยุดรับรู้รายได้ดอกเบี้ยดังกล่าวตามเกณฑ์คงค้าง
  โดยกรณีดังต่อไปนี้ถือว่ามีความไม่แน่นอนในการเรียกเก็บเงินต้นและดอกเบี้ย

-   ลูกหนี้เงินให้กู้ยืมและลูกหนี้ทั่วไปที่มีหลักประกันต่ำกว่ามูลหนี้

-   ลูกหนี้ผ่อนชำระรายที่มีงวดการชำระเงินไม่เกินทุกสามเดือน
    ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

-   ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
    เว้นแต่มีหลักฐานที่ชัดเจนและมีความเป็นไปได้ค่อนข้างแน่ที่บริษัทจะได้รับชำระหนี้ทั้งหมด

-   ลูกหนี้สถาบันการเงินที่มีปัญหา

-   ลูกหนี้อื่นที่ค้างชำระตั้งแต่สามเดือนขึ้นไป

  2) การตั้งสำรองค่าเผื่อหนี้สงสัยจะสูญ

  บริษัทตั้งค่าเผื่อหนี้สงสัยจะสูญโดยการประเมินฐานะของลูกหนี้แต่ละรายโดยพิจารณาความเสี่ยงในการเรียกชำระและมูลค่าของหลักทรัพย์ที่ใช้ค้ำประกัน
  และตั้งค่าเผื่อหนี้สงสัยจะสูญเมื่อหนี้นั้นมีหลักประกันไม่เพียงพอ
  และ/หรือมีโอกาสที่จะได้รับชำระคืนไม่ครบ ทั้งจำนวน
  ซึ่งบริษัทมีการจัดชั้นหนี้และการตั้งสำรองตามหลักเกณฑ์ดังนี้

  มูลหนี้จัดชั้นสูญ หมายถึง

-   มูลหนี้ของลูกหนี้ที่ได้ติดตามทวงถามจนถึงที่สุดแล้ว แต่ไม่ได้รับการชำระหนี้
    และบริษัทได้ดำเนินการจำหน่ายหนี้สูญจากบัญชีลูกหนี้ตามกฎหมายภาษีอากรแล้ว

-   มูลหนี้ที่บริษัทได้ทำสัญญาปลดหนี้ให้

  มูลหนี้จัดชั้นสงสัย หมายถึง มูลหนี้เฉพาะส่วนที่สูงเกินว่าหลักประกันของลูกหนี้ที่เข้าลักษณะดังนี้

-   ลูกหนี้ทั่วไป ลูกหนี้สถาบันการเงินที่มีปัญหา และลูกหนี้อื่นที่มีหลักประกันต่ำกว่ามูลหนี้

-   ลูกหนี้ผ่อนชำระรายที่มีงวดการชำระเงินไม่เกินทุกสามเดือน
    ซึ่งค้างชำระเงินต้นหรือดอกเบี้ยตั้งแต่สามเดือนขึ้นไป

-   ลูกหนี้ผ่อนชำระรายที่มีงวดการชำระเงินเกินกว่าทุกสามเดือน
    เว้นแต่มีหลักฐานที่ชัดเจนและมีความเป็นไปได้ค่อนข้างแน่ที่บริษัทจะได้รับชำระหนี้ทั้งหมด

  ทั้งนี้ บริษัท ตัดจำหน่ายลูกหนี้จัดชั้นสูญออกจากบัญชีทันทีที่พบรายการ
  และตั้งค่าเผื่อหนี้สงสัยจะสูญในอัตราไม่ต่ำกว่าร้อยละหนึ่งร้อยของมูลหนี้จัดชั้นสงสัยทั้งจำนวน
  ซึ่งเงื่อนไขดังกล่าวข้างต้นเป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  ตามหนังสือที่ กธ. 33/2543 ลงวันที่ 25 สิงหาคม 2543 ซึ่งแก้ไขเพิ่มเติมตามหนังสือที่ กธ.
  5/2544 ลงวันที่ 15 กุมภาพันธ์ 2544

4.3 เงินลงทุนในหลักทรัพย์

  บริษัทหลักทรัพย์ ซีมิโก้ จำกัด (มหาชน) และบริษัทในกลุ่ม (บริษัทหลักทรัพย์จัดการกองทุน
  โซลาริส จำกัด และบริษัทหลักทรัพย์ เคที ซีมิโก้ จำกัด)
  มีนโยบายในการลงทุนเพื่อมุ่งสร้างผลตอบแทนที่ดี มีการ
  กระจายความเสี่ยงไม่ให้เกิดการกระจุกตัวในหลักทรัพย์ใดหลักทรัพย์หนึ่งเกินควร
  โดยพิจารณาถึงความเหมาะสมของโอกาสในการลงทุน ณ เวลานั้น
  ทั้งในด้านผลตอบแทนที่คาดว่าจะได้รับและความเสี่ยงที่จะเกิดขึ้นเป็นสำคัญ

  สำหรับบริษัทหลักทรัพย์ ซีมิโก้ จำกัด (มหาชน)
  ภายหลังการโอนธุรกิจหลักทรัพย์ไปยังบริษัทหลักทรัพย์ เคที ซีมิโก้ จำกัด
  บริษัทเน้นการประกอบธุรกิจหลักคือการลงทุน สำหรับ Thanh Cong Securities Joint
  Stock Company บริษัทหลักทรัพย์ในเวียดนาม บริษัทได้ลงทุนเมื่อเดือนเมษายน 2552
  ด้วยมูลค่าเงินลงทุน 156 ล้านบาท สัดส่วนการถือหุ้นร้อยละ 18.88 ของหุ้นที่ออกแล้วทั้งหมด

  สำหรับธุรกรรมการซื้อขายหลักทรัพย์เพื่อบัญชีบริษัท ดำเนินการภายใต้ กองทุนส่วนบุคคล
  บริหารจัดการโดยบริษัทหลักทรัพย์จัดการกองทุน โซลาริส จำกัด (บริษัทย่อย)
  เพื่อลงทุนในหลักทรัพย์และบริหารเงินทุนเพื่อก่อให้เกิดผลประโยชน์ตอบแทนแก่บริษัท
  บริษัทได้กำหนดนโยบายการลงทุนไว้อย่างชัดเจน
  เพื่อใช้เป็นแนวทางปฏิบัติสำหรับการซื้อขายหลักทรัพย์เพื่อบริษัท
  โดยนโยบายดังกล่าวมีความสอดคล้องกับการกำกับดูแลตามประกาศที่เกี่ยวข้องกับสำนักงานคณะกรรมการกำกับหลักทรัพย์และตลาดหลักทรัพย์
  นอกจากนี้ บริษัทได้กำหนดมาตรการบริหารความเสี่ยงการลงทุนในหลักทรัพย์
  เพื่อให้การลงทุนเป็นไปอย่างโปร่งใส เพื่อเป็นการป้องกันความเสี่ยง
  โดยในนโยบายและวิธีปฏิบัติได้กำหนดหลักเกณฑ์จำกัดวงเงินลงทุน
  รวมถึงการตัดผลขาดทุนจากการลงทุน
  เพื่อบรรเทาความเสียหายจากการลดค่าของเงินลงทุนไว้ด้วย

  บริษัทหลักทรัพย์ ซีมิโก้ จำกัด (มหาชน)
  และบริษัทในกลุ่มถือปฏิบัติตามมาตรฐานการบัญชีที่เกี่ยวข้องกับเงินลงทุนในหลักทรัพย์
  ซึ่งสรุปได้ดังนี้

  นโยบายการบัญชี

1)  การรับรู้รายได้

  กำไร(ขาดทุน) จากการซื้อขายหลักทรัพย์และตราสารอนุพันธ์ ถือเป็นรายได้หรือค่าใช้จ่าย ณ
  วันที่เกิดรายการ

  ดอกเบี้ยจากเงินลงทุนถือเป็นรายได้ตามเกณฑ์คงค้าง
  เงินปันผลจากเงินลงทุนถือเป็นรายได้เมื่อมีการประกาศจ่าย

2)  การแสดงรายการในงบการเงิน

  เงินลงทุนในหลักทรัพย์เพื่อค้าแสดงตามมูลค่ายุติธรรม
  บริษัทบันทึกการเปลี่ยนแปลงมูลค่าของหลักทรัพย์เป็นกำไรหรือขาดทุนในงบกำไรขาดทุนเบ็ดเสร็จ

  เงินลงทุนในหลักทรัพย์เผื่อขายแสดงตามมูลค่ายุติธรรม
  บริษัทบันทึกการเปลี่ยนแปลงมูลค่าของหลักทรัพย์ดังกล่าวในองค์ประกอบอื่นของส่วนของเจ้าของจนกระทั่งจำหน่ายหลักทรัพย์จึงบันทึกการเปลี่ยนแปลงมูลค่านั้นในงบกำไรขาดทุนเบ็ดเสร็จ

  เงินลงทุนในตราสารหนี้ที่จะครบกำหนดชำระใน 1 ปี และที่จะถือไว้จนครบกำหนด
  แสดงมูลค่าตามวิธีราคาทุนตัดจำหน่าย
  บริษัทตัดจำหน่ายบัญชีส่วนเกิน/ส่วนต่ำกว่ามูลค่าตราสารหนี้ตามอัตราดอกเบี้ยแท้จริงซึ่งจำนวนที่ตัดจำหน่ายนี้จะแสดงเป็นรายการปรับกับรายได้ดอกเบี้ยรับ

  เงินลงทุนในตราสารทุนที่ไม่อยู่ในความต้องการของตลาดถือเป็นเงินลงทุนทั่วไป
  ซึ่งแสดงตามราคาทุนสุทธิจากค่าเผื่อการด้อยค่า (ถ้ามี) บริษัทบันทึกขาดทุนจากการด้อยค่า
  (ถ้ามี) ของเงินลงทุนในหลักทรัพย์เผื่อขาย และเงินลงทุนทั่วไปไว้ในงบกำไรขาดทุนเบ็ดเสร็จ
  เมื่อราคาตามบัญชีสูงกว่ามูลค่าที่คาดว่าจะได้รับคืน

  มูลค่ายุติธรรมของหลักทรัพย์ในความต้องการของตลาดคำนวณจากราคาเสนอซื้อหลังสุด ณ
  สิ้นวันทำการสุดท้ายของงวดของตลาดหลักทรัพย์แห่งประเทศไทย
  มูลค่ายุติธรรมของหน่วยลงทุนคำนวณจากมูลค่าสินทรัพย์สุทธิ (Net Asset Value)
  มูลค่ายุติธรรมของตราสารหนี้คำนวณโดยใช้อัตราผลตอบแทนเสนอซื้อล่าสุดของสมาคมตราสารหนี้ไทย

3)  การตั้งค่าเผื่อการลดค่าของเงินลงทุน

  บริษัทหลักทรัพย์ ซีมิโก้ จำกัด (มหาชน) และบริษัทในกลุ่ม
  ได้กำหนดนโยบายการตั้งค่าเผื่อการลดค่าของเงินลงทุน
  โดยเปรียบเทียบกับมูลค่ายุติธรรมของเงินลงทุน
  และบันทึกผลขาดทุนที่ยังไม่เกิดขึ้นจากการเปลี่ยนแปลงมูลค่ายุติธรรมของเงินลงทุนในหลักทรัพย์ประเภทเพื่อค้าไว้ในงบกำไรขาดทุนเบ็ดเสร็จ
  และเงินลงทุนในหลักทรัพย์ประเภทเผื่อขายไว้ในองค์ประกอบอื่นของส่วนของเจ้าของ
  และมีการสอบทานการด้อยค่าของเงินลงทุน เมื่อมีข้อบ่งชี้ได้ว่าเงินลงทุนนั้นจะเกิดการด้อยค่า
  ถ้ามูลค่าของเงินลงทุนตามบัญชีมีมูลค่าสูงกว่ามูลค่าที่คาดว่าจะได้รับคืน
  มูลค่าของเงินลงทุนที่ลดลงจะบันทึกเป็นผลขาดทุนจากการด้อยค่าในงบกำไรขาดทุนเบ็ดเสร็จ
  ซึ่งเป็นไปมาตรฐานการบัญชีที่เกี่ยวข้อง

  ณ วันที่ 31 ธันวาคม 2556 บริษัทหลักทรัพย์ ซีมิโก้ จำกัด (มหาชน)
  มีเงินลงทุนในหลักทรัพย์ทั้งตราสารหนี้และตราสารทุน มูลค่ายุติธรรมรวม 410 ล้านบาท
  และสำหรับบริษัทหลักทรัพย์ เคที ซีมิโก้ จำกัด
  มีเงินลงทุนในหลักทรัพย์ตราสารหนี้และตราสารทุนมูลค่ายุติธรรมรวม 365 ล้านบาท
  ซี่งได้ตั้งค่าเผื่อการปรับมูลค่าตามมูลค่ายุติธรรมของหลักทรัพย์นั้น ๆ ตามมาตรฐานการบัญชีแล้ว

4.3 เงินลงทุนในบริษัทย่อย บริษัทร่วมและบริษัทอื่น

  บริษัทมีนโยบายการลงทุนในบริษัทย่อย บริษัทร่วมและบริษัทอื่นในเชิงกลยุทธ์
  เพื่อเป็นการสร้างและขยายเครือข่ายธุรกิจ
  ตลอดจนการขยายฐานลูกค้าและช่องทางการจัดจำหน่ายให้ครอบคลุม
  บริษัทจะลงทุนในบริษัทที่มีโอกาสและแนวโน้มการเติบโตที่ดี
  เพื่อสร้างมูลค่าเพิ่มสูงสุดให้กับธุรกิจของบริษัทและผู้ถือหุ้นเป็นสำคัญ
  ซี่งการลงทุนจะพิจารณาจากผลตอบแทนและความเสี่ยงในระยะยาว
  ตลอดจนความเหมาะสมและความสามารถในการทำกำไร และไม่มีความขัดแย้งทางผลประโยชน์

  บริษัทบันทึกเงินลงทุนในบริษัทย่อยและบริษัทร่วมที่แสดงไว้ในงบการเงินเฉพาะกิจการตามวิธีราคาทุน
  ซึ่งเป็นไปตามมาตรฐานการบัญชี เรื่อง งบการเงินรวมและงบการเงินเฉพาะกิจการ

  ในปี 2556 บริษัทฯได้ตั้งสำรองค่าเผื่อการด้อยค่า เงินลงทุนในบริษัทย่อยและบริษัทอื่น
  ในงบการเงินเฉพาะกิจการ คือ เงินลงทุนในบริษัทหลักทรัพย์จัดการกองทุน โซลาริส จำกัด
  เพิ่มจำนวน 16 ล้านบาท และ กลับรายการค่าเผื่อการด้อยค่าเงินลงทุนในบริษัทหลักทรัพย์
  Thanh Cong Securities Joint Stock Company เนื่องจากมีผลประกอบการดีขึ้น จำนวน
  6 ล้านบาท อย่างไรก็ดี บริษัทได้บันทึกส่วนแบ่งกำไรจากบริษัทร่วมในงบการเงินรวมคือ
  บริษัทหลักทรัพย์ เคที ซีมิโก้ จำกัด จำนวน 163
  ล้านบาทซึ่งรวมถึงส่วนแบ่งกำไรจากเงินลงทุนในบริษัทหลักทรัพย์ BCEL-KT
  ซึ่งจดทะเบียนที่สปป.ลาว

รายชื่อบริษัทย่อย บริษัทร่วม และบริษัทอื่น ณ วันที่ 31 ธันวาคม 2556

+---------+------------+---------+-----+------+------+------+------+
| ชื่อบริษัท  | สถานที่ตั้ง    | ประ     | ปร  | จ    | จำน  | มูลค่า | สัดส่ว |
|         |            | เภทธุรกิจ | ะเภ | ำนวน | วนหุ้น | เงิน  | นการ |
|         |            |         | ทหุ้น | หุ้นที่อ |      | ลงทุน |      |
|         |            |         |     | อกจำ | ที่ถือ  | (ล้าน | ถือหุ้น |
|         |            |         |     | หน่าย |      | บาท) | (ร้อ  |
|         |            |         |     |      |      |      | ยละ) |
+=========+============+=========+=====+======+======+======+======+
| บริษัทย่อย | ชั้น 8       | หลักทรัพย์ | ส   | 21   | 16   | 15   | 7    |
|         |            |         | ามัญ | ,000 | ,450 | 6.40 | 8.33 |
| บริษัทหลัก | เลขที่ 287   | ปร      |     | ,000 | ,000 |      |      |
| ทรัพย์จัดก | อ          | ะเภทการ |     |      |      |      |      |
| ารกองทุน | าคารลิเบอร์ตี้ | จัดการกอ |     |      |      |      |      |
|         | สแควร์ สีลม  | งทุนรวมแ |     |      |      |      |      |
| โซลาริส  | แขวงสีลม    | ละกองทุน |     |      |      |      |      |
| จำกัด*   | เขตบางรัก   | ส่วนบุคคล |     |      |      |      |      |
|         | กรุงเทพฯ    |         |     |      |      |      |      |
+---------+------------+---------+-----+------+------+------+------+
| บริษัทร่วม | ชั้น 16 เลขที่ | หลักทรัพย์ | ส   | 259  | 128  | 1,23 | 4    |
|         | 287        |         | ามัญ | ,127 | ,532 | 7.50 | 9.60 |
| บริษัท    | อ          |         |     | ,200 | ,600 |      |      |
| หลักทรัพย์ | าคารลิเบอร์ตี้ |         |     |      |      |      |      |
|         | สแควร์ สีลม  |         |     |      |      |      |      |
| เคที     | แขวงสีลม    |         |     |      |      |      |      |
| ซีมิโก้    | เขตบางรัก   |         |     |      |      |      |      |
| จำกัด    | กรุงเทพฯ    |         |     |      |      |      |      |
+---------+------------+---------+-----+------+------+------+------+
| บริษัทอื่น  | 3rd & 5th  | หลักทรัพย์ | ส   | 36   | 6    | 15   | 1    |
|         | Floor -    |         | ามัญ | ,000 | ,796 | 6.02 | 8.88 |
| Thanh   | Centec     | หลักทรัพย์ |     | ,000 | ,500 |      |      |
| Cong    | Tower,     |         | ส   |      |      | 11   | 3    |
| Sec     | 72-74      |         | ามัญ | 1    | 300  | 5.52 | 0.00 |
| urities | Nguyen Thi |         |     | ,000 | ,000 |      |      |
| Joint   | Minh Khai  |         |     | ,000 |      |      |      |
| Stock   | St., Ward  |         |     |      |      |      |      |
| Company | 6,         |         |     |      |      |      |      |
|         | District   |         |     |      |      |      |      |
| BCEL    | 3, HCM     |         |     |      |      |      |      |
| KR      | City,      |         |     |      |      |      |      |
| UNGTHAI | Vietnam    |         |     |      |      |      |      |
| SEC     |            |         |     |      |      |      |      |
| URITIES | 7th Floor, |         |     |      |      |      |      |
| COMPANY | Stock      |         |     |      |      |      |      |
| LI      | Market     |         |     |      |      |      |      |
| MITED** | Building,  |         |     |      |      |      |      |
|         | Khamp      |         |     |      |      |      |      |
| (       | aengmouang |         |     |      |      |      |      |
| ลงทุนโดย | Road,      |         |     |      |      |      |      |
| บริษัท    | Xaysettha  |         |     |      |      |      |      |
| หลักทรัพย์ | District,  |         |     |      |      |      |      |
| เคทีซีมิโก้ | Vientiane  |         |     |      |      |      |      |
| จำกัด)   | Capital,   |         |     |      |      |      |      |
|         | Lao PDR    |         |     |      |      |      |      |
+---------+------------+---------+-----+------+------+------+------+

หมายเหตุ : * ม.ค. 2556 เพิ่มทุน 0.75 ล้านหุ้น มูลค่าหุ้นละ 10 บาท รวม 7.5 ล้านบาท

เม.ย. 2556 ลดทุน 19.2 ล้านหุ้น มูลค่าหุ้นละ 4.5 บาท รวม 86.4 ล้านบาท

ก.ค. 2556 เพิ่มทุน 1.8 ล้านหุ้น มูลค่าหุ้นละ 5.5 บาท รวม 9.9 ล้านบาท

ณ วันที่ 31 ธันวาคม 2556 บริษัท มีตัวแทนเป็นกรรมการในบริษัทย่อย บริษัทร่วม และบริษัทอื่น
ดังนี้

+----------------------------------------------+-----------------------+
| บริษัทย่อย บริษัทร่วม และบริษัทอื่น                    | กรรมการ               |
+==============================================+=======================+
| บริษัทย่อย                                      | 1. นายชัยภัทร           |
|                                              | ศรีวิสารวาจา            |
|  บริษัทหลักทรัพย์จัดการกองทุน โซลาริส จำกัด          |                       |
|                                              | 2. นายพินิจ พัวพันธ์       |
| บริษัทร่วม                                      |                       |
|                                              | 1. นายชัยภัทร           |
|  บริษัทหลักทรัพย์ เคที ซีมิโก้ จำกัด                  | ศรีวิสารวาจา            |
|                                              |                       |
| บริษัทอื่น                                       | 2. นายพินิจ พัวพันธ์       |
|                                              |                       |
|  Thanh Cong Securities Joint Stock Company  | 1. นายชัยภัทร           |
|                                              | ศรีวิสารวาจา            |
|  BCEL Krungthai Securities Company Limited  |                       |
|                                              | 2. นายพินิจ พัวพันธ์       |
| (ลงทุนโดย บริษัทหลักทรัพย์ เคทีซีมิโก้ จำกัด)           |                       |
|                                              | 3. นางดวงรัตน์          |
|                                              | วัฒนพงศ์ชาติ             |
|                                              |                       |
|                                              | 1. นายพินิจ พัวพันธ์       |
+----------------------------------------------+-----------------------+

หมายเหตุ ดูรายละเอียดเพิ่มเติมในหัวข้อ
“ข้อมูลการดำรงตำแหน่งของผู้บริหารและผู้มีอำนาจควบคุมในบริษัทย่อย บริษัทร่วม
และบริษัทที่เกี่ยวข้อง ณ 31 ธันวาคม 2556

5. ข้อพิพาททางกฎหมาย

  ณ วันที่ 31 ธันวาคม 2556 บริษัทฯ
  และบริษัทย่อยไม่มีข้อพิพาททางกฎหมายที่อาจมีผลกระทบต่อสินทรัพย์ของบริษัทฯหรือบริษัทย่อยที่มีจำนวนสูงกว่าร้อยละ
  5 ของส่วนผู้ถือหุ้น นอกจากนี้ไม่มีคดีที่กระทบต่อการดำเนินธุรกิจของบริษัทฯ อย่างมีนัยสำคัญ
  และไม่มีคดีที่มิได้เกิดจากการประกอบธุรกิจโดยปกติของบริษัทฯ

  จากปัญหาวิกฤตการเงินที่เกิดขึ้นในเดือน ตุลาคม 2551
  ซึ่งมีผลกระทบต่อราคาหุ้นในตลาดหลักทรัพย์ในประเทศไทย
  และส่งผลต่อลูกหนี้เงินให้กู้ยืมเพื่อซื้อหลักทรัพย์ของบริษัทฯ
  ทำให้ต้องมีการบังคับขายและ/หรือนำหลักประกันมาวางเพิ่มเติม
  เหตุการณ์ดังกล่าวมีผลต่อการชำระหนี้ของลูกหนี้

  ณ วันที่ 31 ธันวาคม 2556 บริษัทฯ
  อยู่ระหว่างดำเนินการฟ้องร้องลูกหนี้เงินให้กู้ยืมเพื่อซื้อหลักทรัพย์ที่เกิดจากปัญหาวิกฤตการเงินดังกล่าว
  จำนวน 8 รายหลังจากบังคับขายหลักประกันแล้วคงเหลือมูลหนี้ที่ส่งฟ้องจำนวน 254 ล้านบาท
  ส่วนลูกหนี้รายอื่นจำนวน 10 ล้านบาท เป็นหนี้เก่าซึ่งศาลตัดสินให้บริษัทชนะคดีแล้ว
  แต่อยู่ระหว่างการติดตามทรัพย์สินเพื่อบังคับคดี

  บริษัทฯ ได้ตั้งค่าเผื่อหนี้สงสัยจะสูญในงบการเงินเต็มจำนวนแล้ว

6. ข้อมูลทั่วไปและข้อมูลสำคัญอื่น

6.1 ข้อมูลทั่วไป

  ชื่อ : บริษัทหลักทรัพย์ ซีมิโก้ จำกัด (มหาชน)

 SEAMICO SECURITIES PUBLIC COMPANY LIMITED

  ที่ตั้ง : ชั้น 18 อาคารลิเบอร์ตี้สแควร์ เลขที่ 287 ถนนสีลม เขตบางรัก กรุงเทพมหานคร
  10500

  ประเภทธุรกิจ

  เป็นบริษัทหลักทรัพย์ซึ่งจัดตั้งขึ้นในประเทศไทย
  เพื่อประกอบธุรกิจหลักทรัพย์ตามที่ได้รับอนุญาตตามพระราชบัญญัติหลักทรัพย์และตลาดหลักทรัพย์
  พ.ศ. 2535

  บริษัทฯ ได้จดทะเบียนแปลงสภาพเป็นบริษัทมหาชนจำกัด ตามกฎหมายว่าด้วยบริษัทมหาชนจำกัด
  เมื่อวันที่ 8 สิงหาคม 2537 และได้เข้าเป็นบริษัทจดทะเบียนในตลาดหลักทรัพย์แห่งประเทศไทย
  เมื่อวันที่ 17 มีนาคม 2538

  บริษัทฯ ได้ตกลงร่วมพัฒนาธุรกิจใน บริษัทหลักทรัพย์ เคที ซีมิโก้ จำกัด
  (จดทะเบียนเปลี่ยนชื่อจากเดิม “บริษัทหลักทรัพย์ เคทีบี จำกัด” เมื่อวันที่ 1 เมษายน 2552)
  กับธนาคารกรุงไทย จำกัด (มหาชน) โดยได้มีการโอนธุรกิจ ระบบงาน บุคลากร
  และทรัพย์สินไปยังบริษัทหลักทรัพย์ เคที ซีมิโก้ จำกัด และเริ่มประกอบธุรกิจหลักทรัพย์ในนาม
  บริษัทหลักทรัพย์ เคที ซีมิโก้ จำกัด ตั้งแต่วันที่ 4 พฤษภาคม 2552

  ทั้งนี้ การโอนธุรกิจและทรัพย์สินดังกล่าวได้รับการอนุมัติจากที่ประชุมวิสามัญผู้ถือหุ้นครั้งที่ 2/2552
  ซึ่งประชุมเมื่อวันที่ 20 มีนาคม 2552

  สำหรับสถานะของบริษัทฯ หลังจากการโอนธุรกิจและลูกหนี้ธุรกิจหลักทรัพย์ประเภทบัญชีมาร์จิ้นแล้ว
  บริษัทฯ ยังคงสถานะเป็นบริษัทหลักทรัพย์จดทะเบียน
  โดยธุรกรรมส่วนใหญ่จะเป็นการลงทุนและอาจมีการประกอบธุรกิจหลักทรัพย์ที่ไม่เป็นการแข่งขันกับบริษัทหลักทรัพย์
  เคที ซีมิโก้ จำกัด

  บริษัทฯ ได้หยุดประกอบธุรกิจหลักทรัพย์และธุรกิจสัญญาซื้อขายล่วงหน้าเป็นการชั่วคราว ตั้งแต่วันที่
  1 พฤษภาคม 2552
  ตามหนังสืออนุมัติของสำนักงานคณะกรรมการกำกับหลักทรัพย์และตลาดหลักทรัพย์ที่
  กลต.ธ.701/2552

  เลขทะเบียนบริษัทฯ : 0107537002460

  โทรศัพท์ : 66 (0) 2624-6399

  โทรสาร : 66 (0) 2624-6398

  Homepage : www.seamico.com

  จำนวนและชนิดของหุ้นที่จำหน่ายได้แล้วทั้งหมดของบริษัทฯ

จำนวนหุ้นที่จำหน่ายได้แล้วทั้งหมด 1,307,736,926 หุ้น 

มูลค่าที่ตราไว้หุ้นละ 0.50 บาท

ชนิดของหุ้น หุ้นสามัญ

บุคคลที่บริษัทฯ ถือหุ้นตั้งแต่ร้อยละ 10 ขึ้นไป

+-------------+-----------+------+-----+-------+-------+-----+------+
| ชื่อบริษัท      | สถานที่ตั้ง   | ปร   | ปร  | จำ    | จำ    | มูล  | สัดส่ว |
|             |           | ะเภท | ะเภ | นวนหุ้น | นวนหุ้น | ค่าเ | นการ |
|             |           | ธุรกิจ | ทหุ้น | ที่ออกจ |       | งินล | ถือหุ้น |
|             |           |      |     | ำหน่าย | ที่ถือ   | งทุน | (ร้อ  |
|             |           |      |     |       |       | (ล  | ยละ) |
|             |           |      |     |       |       | ้านบ |      |
|             |           |      |     |       |       | าท) |      |
+-------------+-----------+------+-----+-------+-------+-----+------+
| บริษัทย่อย     |           |      |     |       |       |     |      |
+-------------+-----------+------+-----+-------+-------+-----+------+
| บริษัทหล      | ชั้น 8 เลขที่ | หลักท | ส   | 21,00 | 16,45 | 156 | 7    |
| ักทรัพย์จัดการก | 287       | รัพย์ป | ามัญ | 0,000 | 0,000 | .40 | 8.33 |
| องทุน โซลาริส | อา        | ระเภ |     |       |       |     |      |
| จำกัด*       | คารลิเบอร์ตี้ | ทการ |     |       |       |     |      |
|             | สแควร์     | จัดกา |     |       |       |     |      |
|             | สีลม       | รกอง |     |       |       |     |      |
|             | แขวงสีลม   | ทุนรว |     |       |       |     |      |
|             |  เขตบางรัก | มและ |     |       |       |     |      |
|             | กรุงเทพฯ   | กองท |     |       |       |     |      |
|             |           | ุนส่วน |     |       |       |     |      |
|             |           | บุคคล |     |       |       |     |      |
+-------------+-----------+------+-----+-------+-------+-----+------+
| บริษัทร่วม     |           |      |     |       |       |     |      |
+-------------+-----------+------+-----+-------+-------+-----+------+
| บริษัทหลักทรัพย์ | ชั้น  16    | หลัก  | ส   | 2     | 1     | 1,  | 4    |
| เคที ซีมิโก้    | เลขที่ 287  | ทรัพย์ | ามัญ | 59,12 | 28,53 | 237 | 9.60 |
| จำกัด**      | อา        |      |     | 7,200 | 2,600 | .50 |      |
|             | คารลิเบอร์ตี้ |      |     |       |       |     |      |
|             | สแควร์     |      |     |       |       |     |      |
|             | สีลม       |      |     |       |       |     |      |
|             | แขวงสีลม   |      |     |       |       |     |      |
|             | เขตบางรัก  |      |     |       |       |     |      |
|             | กรุงเทพฯ   |      |     |       |       |     |      |
+-------------+-----------+------+-----+-------+-------+-----+------+
| บริษัทอื่น      |           |      |     |       |       |     |      |
+-------------+-----------+------+-----+-------+-------+-----+------+
| Thanh Cong  | 3rd & 5th | หลัก  | ส   | 36,00 | 6,79  | 156 | 1    |
| Securities  | Floor -   | ทรัพย์ | ามัญ | 0,000 | 6,500 | .02 | 8.88 |
| Joint Stock | Centec    |      |     |       |       |     |      |
| Company     | tower,    |      |     |       |       |     |      |
|             | 72-74     |      |     |       |       |     |      |
|             | Nguyen    |      |     |       |       |     |      |
|             | Thi Minh  |      |     |       |       |     |      |
|             | Khai St., |      |     |       |       |     |      |
|             | Ward 6,   |      |     |       |       |     |      |
|             | District  |      |     |       |       |     |      |
|             | 3, HCMC,  |      |     |       |       |     |      |
|             | Vietnam   |      |     |       |       |     |      |
+-------------+-----------+------+-----+-------+-------+-----+------+
| BCEL        | 7th       | หลัก  | ส   | 1,00  | 30    | 115 | 30   |
| Krungthai   | Floor,    | ทรัพย์ | ามัญ | 0,000 | 0,000 | .52 |      |
| Securities  | Stock     |      |     |       |       |     |      |
| Company     | Market    |      |     |       |       |     |      |
| Limited     | Building, |      |     |       |       |     |      |
|             | Khampa    |      |     |       |       |     |      |
| (ลงทุนโดย    | engmouang |      |     |       |       |     |      |
| บริษัทหลักทรัพย์ | Road,     |      |     |       |       |     |      |
| เคทีซีมิโก้     | Xaysettha |      |     |       |       |     |      |
| จำกัด)       | District, |      |     |       |       |     |      |
|             | Vientiane |      |     |       |       |     |      |
|             | Capital,  |      |     |       |       |     |      |
|             | Lao PDR   |      |     |       |       |     |      |
+-------------+-----------+------+-----+-------+-------+-----+------+

หมายเหตุ :   *     ในปี 2556 บริษัทย่อยได้เพิ่มทุนจำนวน 17.4 ล้านบาท
ทำให้สัดส่วนการถือหุ้นเพิ่มขึ้นเป็นร้อยละ 78.33 (จากเดิม ร้อยละ 75.34)

**     ในปี 2556 บริษัทร่วมได้เพิ่มทุนจำนวน 300 ล้านบาท บาท
ทำให้สัดส่วนการถือหุ้นเพิ่มขึ้นเป็นร้อยละ 49.60 (จากเดิม ร้อยละ 49.54)

บุคคลอ้างอิงอื่น ๆ

(ก) นายทะเบียนหุ้น

บริษัท ศูนย์รับฝากหลักทรัพย์ (ประเทศไทย) จำกัด

62 อาคารตลาดหลักทรัพย์แห่งประเทศไทย
ถนนรัชดาภิเษก เขตคลองเตย กรุงเทพฯ 10110
โทรศัพท์: 0 2229-2800 โทรสาร: 0 2654-5427

(2) ผู้สอบบัญชี

    -   นายชวาลา เทียนประเสริฐกิจ ผู้สอบบัญชีรับอนุญาตเลขที่ 4301

    -   นายเพิ่มศักดิ์  วงศ์พัชรปกรณ์ ผู้สอบบัญชีรับอนุญาตเลขที่ 3427

    -   นายนิติ จึงนิจนิรันดร์ ผู้สอบบัญชีรับอนุญาตเลขที่ 3809

  บริษัท ดีลอยท์ ทู้ช โธมัทสุ ไชยยศ สอบบัญชี จำกัด

  อาคารรัจนาการ ชั้น 25 เลขที่ 183 ถนนสาทรใต้ ยานนาวา สาทร กรุงเทพมหานคร 10120

  โทรศัพท์: 66 (0) 2676-5700 โทรสาร: 66 (0) 2676-5757

(ค) ที่ปรึกษากฎหมาย

-   บริษัท สำนักกฎหมายสากล สยามพรีเมียร์ จำกัด

  ชั้น 26 อาคาร ดิ ออฟฟิศเศส แอท เซ็นทรัล เวิลด์

  เลขที่ 999/9 ถนนพระราม 1 แขวงปทุมวัน เขตปทุมวัน กรุงเทพมหานคร 10330

  โทรศัพท์: 66 (0) 2646-1888 โทรสาร: 66 (0) 2646-1919

-   สำนักงานพัฒนสิทธิ์ ทนายความ

  550/36 ซอยโพธิ์ปั้น ถนนอโศก-ดินแดง แขวงดินแดง เขตดินแดง กรุงเทพมหานคร 10310

  โทรศัพท์: 66 (0) 2246-6061 โทรสาร: 66 (0) 2641-8267

6.2 ข้อมูลสำคัญอื่น

- ไม่มี -